Административният съд – Смолян, на основание чл. 185 АПК е образувал адм. д. № 92/2017 г. по протест от зам. окръжен прокурор при Окръжна прокуратура – Смолян, срещу чл. 23, ал. 3, т. 1, ал. 6, изр. последно и чл. 25, ал. 3 относно „когато не се плаща такса“ от Наредба № 2 за определянето и администрирането на местните такси и цени на услуги в община Смолян, приета с Решение № 29 от 18.12.2015 г., изменена и допълнена с Решение № 327 от 16.12.2016 г., изменена с Решение № 349 от 25.01.2017 г. Съдът уведомява, че делото е насрочено за 10.05.2017 г. от 13,40 ч., като заинтересованите лица могат да поискат с писмена молба да се присъединят към оспорването или да встъпят като страна наред с административния орган до началото на устните състезания при всяко положение на делото.