Наредба за изменение и допълнение на Наредба № 96 от 2006 г. за търговия на посевен материал от зеленчукови култури на пазара на Европейския съюз

МИНИСТЕРСТВО НА ЗЕМЕДЕЛИЕТО И ГОРИТЕ

Наредба за изменение и допълнение на Наредба № 96 от 2006 г. за търговия на посевен материал от зеленчукови култури на пазара на Европейския съюз (ДВ, бр. 71 от 2006 г.) § 1. В чл. 6 се създават ал. 7 , 8 , 9 и 10: “(7) За сортовете зеленчукови култури, които се сортоподдържат с цел производство на сертифицирани семена, в официалната сортова листа се записва името на лицето или лицата, които отговарят за сортоподдържането, в съответствие с чл. 9, т. 1 от Наредба № 77 от 2006 г. за реда за признаване за вписване на нови сортове земеделски растителни видове в официалната сортова листа на Република България и общия каталог на държавите - членки на ЕС (ДВ, бр. 51 от 2006 г.).

(8) Изпълнителната агенция по сортоизпитване, апробация и семеконтрол може да отхвърли признаването на сорт за вписване: 1. при неспазване на тази наредба, въвеждаща Директива 2002/55/ЕС и Наредба № 77 от 2006 г. за реда за признаване за вписване на нови сортове земеделски растителни видове в официалната сортова листа на Република България и общия каталог на държавите - членки на ЕС, въвеждаща Директива 2002/53/ЕС; 2. ако при подаване на заявлението за признаване или по време на изпитванията са представени неверни или подвеждащи данни относно фактите, на базата на които е признат сортът за вписване.

(9) При вписването на сортове зеленчукови култури съгласно ал. 6 прилагането на разпоредбите по чл. 16, ал. 2, т. 1 и 3 и чл. 17 от Наредба № 77 от 2006 г. за реда за признаване за вписване на нови сортове земеделски растителни видове в официалната сортова листа на Република България и общия каталог на държавите - членки на ЕС, се извършва в съответствие с процедурите на ЕК по чл. 46, ал. 2 и 3 на Директива 2002/55/ЕС.

(10) Случаите по чл. 18 от Наредба № 77 от 2006 г. за реда за признаване за вписване на нови сортове земеделски растителни видове в официалната сортова листа на Република България и общия каталог на държавите - членки на ЕС, могат да бъдат приложими и за зеленчукови култури, които се сортоподдържат, при условие че сортоподдържането остава осигурено.” § 2. В чл. 8 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Процедурите за приемане (признаване) на сорт за включването му в общия каталог или в каталога на друга държава - членка на ЕС, са същите каквито за сортовете, признати за вписване в официалната сортова листа. В тези случаи при прилагане на процедурите за включване в общия каталог или в каталога на друга държава - членка на ЕС, на сортове, вписани в официалната сортова листа, Република България се освобождава от задълженията по чл. 7, чл. 9, т. 4 и чл. 10, т. 2 - 5 на Директива 2002/55/ЕС, въведени с чл. 6, ал. 6 от тази наредба, респ. чл. 7, ал. 1 и ал. 2, т. 1 и 2, чл. 9, ал. 4 и чл. 10, ал. 2 - 5 от Наредба № 77 от 2006 г. за реда за признаване за вписване на нови сортове земеделски растителни видове в официалната сортова листа на Република България и общия каталог на държавите - членки на ЕС.” § 3. В чл. 12, т. 1 думите “на заявителя за сертификация (или селекционера)” се заменят с “на селекционера, заявител на сертификацията”. § 4. В чл. 24, ал. 1 думата “окончателно” се заличава. § 5. В чл. 25 се правят следните изменения и допълнения: 1. В ал. 1: а) основният текст се изменя така: “(1) Допускат се отклонения от изискванията по чл. 11 и 12 за произведени в страната семена в съответствие с чл. 5 на Директива 2002/57/ЕС в следните случаи:”; б) в т. 1 след думите “разрешава се” се добавя “от изпълнителния директор на ИАСАС”.

2. В ал. 4 думите “Директива 2002/57/ЕС” се заменят с “Директива 2002/55/ЕС”. § 6. В чл. 35, ал. 5 думите “отваряни и” се заличават. § 7. В чл. 36, ал. 1 след думите “сертифицирани семена” се добавя ”с изключение на малките опаковки със сертифицирани семена” и думите “на български език” се заменят с “на един от официалните езици на Общността”. § 8. В чл. 42, ал. 4 думите “маслодайни и влакнодайни” се заменят със “зеленчукови”. § 9. В чл. 58 се създава ал. 3: “(3) При внасяне на семена от трети страни се прилага редът по чл. 37 на Директива 2002/55/ЕС.” § 10. В § 1 се създава т. 3: “3. “Предбазови семена” са семената, които са от генерации (поколения), предхождащи “базовите”.” § 11. В § 3 след думите “от зеленчукови култури” се добавя “и Директива на Комисията 89/14/ЕС от 15 декември 1988 г., определяща групите сортове на салатно цвекло (манголд) и червено цвекло, посочени в изискванията за пространствена изолация на посевите в Анекс I на Директива на Съвета 70/458/ЕС за търговия на семена от зеленчукови култури”. § 12. В приложение № 2 се правят следните изменения и допълнения: 1. В т. 5, раздел А “Beta vulgaris” след таблицата в “Забележка” накрая се добавя “в съответствие с чл. 46 (2) на Директива 2002/55/ЕС”.

2. Създава се т. 7: “7. Съгласно Директива 89/14/ЕС за видовете Beta vulgaris L. var. vulgaris - салатно цвекло (манголд) и Beta vulgaris L. var. Alef. - червено цвекло, са определени групите сортове по т. 2 и 3.

Когато посевът е от генетически еднокълнов сорт, многокълновите сортове трябва да се определят като принадлежащи към различна група.

А. Салатното цвекло (манголд) - (Beta vulgaris L. Var. vulgaris) се класифицира в пет групи в съответствие с неговите характеристики, както следва: Групи Характеристики

1. Листна дръжка - бяла; листна петура - бледозелена, без антоцианово оцветяване.

2. Листна дръжка - бяла; листна петура - среднозелена или тъмнозелена, без антоцианово оцветяване.

3. Листна дръжка - зелена; листна петура - среднозелена или тъмнозелена, без антоцианово оцветяване.

4. Листна дръжка - розова; листна петура - среднозелена или тъмнозелена.

5. Листна дръжка - червена; листна петура с антоцианово оцветяване.

Б. Червеното цвекло (Beta vulgaris L. Var. Alef.) се класифицира в шест групи в съответствие с неговите характеристики, както следва: Групи Характеристики

1. Форма на корена при напречен разрез - тясноелипсовидна или елипсовидна. При надлъжен разрез месестата част на корена е оцветена в червенo или пурпурнo.

2. Форма на корена при надлъжен разрез - кръгла или широко елипсовидна; месеста част - бяла.

3. Форма на корена при надлъжен разрез - кръгла или широко елипсовидна форма; месеста част - жълта.

4. Форма на корена при надлъжен разрез - кръгла или широко елипсовидна; месеста част - червена или пурпурна.

5. Форма на корена при надлъжен разрез - тясно продълговата; месеста част - червена или пурпурна.

6. Форма на корена при надлъжен разрез - тясно заострена; месеста част - червена или пурпурна.

” § 13. В приложение № 5 в раздел “А. Задължителна информация” се правят следните допълнения: 1. В т. 2 след думите “Република България” се добавя “(за произведените в страната семена)”.

2. В т. 5 след думите “на кирилица” в скоби се добавя” (за произведените в страната семена)”. § 14. В приложение № 6 в раздел “А. Задължителна информация” се правят следните допълнения: 1. В т. 1 след думите “Р България” се добавя “(за произведените в страната семена)”.

2. В т. 2 след думата “ИАСАС” се добавя “(за произведените в страната семена)”.

3. В т. 3 след думите “на кирилица” в скоби се добавя “(за произведените в страната семена)”.

4. В т. 4 след думите “на кирилица” в скоби се добавя “(за произведените в страната семена)”. § 15. В приложение № 7 се правят следните допълнения: 1. В раздел “А. Задължителна информация на етикета”: а) в т. 1 след думите “Република България” се добавя “(за произведените в страната семена)”; б) в т. 2 след думите “на кирилица” се добавя “(за произведените в страната семена)”.

2. В раздел “В. Задължителна информация на документа”: а) в т. 1 след думата “ИАСАС” се добавя “(за произведените в страната семена)”; б) в т. 2 след думите “и на кирилица” се добавя “(за произведените в страната семена)”.

Заключителна разпоредба § 16. Наредбата влиза в сила от деня на обнародването й в “Държавен вестник”.

За министър: Св. Бъчварова