Административният съд – Благоевград, на основание чл. 218, ал. 1 ЗУТ, обявява, че по жалба на Янка Николова Янева, Теодора Бойкова Янева и Десислава Бойкова Янева против Решение № 316 по протокол № 7 от 26.06.2015 г. на Общинския съвет – Благоевград, в частта му, отнасяща се до имот с идентификатор 04279.631. 55, с която е одобрен подробен устройствен план (ПУП) – ПРЗ на кв. Бялата висота – част 2-ра, м. Мандаджи баир, Благоевград, със съставните му части – проект за регулация, проект за застрояване, проекти за ВиК и ел. захранване, в частта му, отнасяща се до имот с идентификатор 04279.631. 55 с номер на предходен план № 7946, кв. 1, парцел 3, е образувано адм. д. № 529/2017 г., което е насрочено за разглеждане в открито съдебно заседание на 6.11.2017 г. от 10,30 ч. Заинтересуваните лица могат да се конституират като ответници в производството пред съда в едномесечен срок от обявяване на оспорването в „Държавен вестник“ чрез подаване на заявление до съда, което трябва да съдържа: а) трите имена и адреса, телефон, факс и електронен адрес, ако има такъв – за българските граждани; б) трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; в) фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; г) номер на делото; д) акта, който се оспорва, и органа, който го е издал; е) изявление, че заинтересуваното лице желае да бъде конституирано в производството като ответник; ж) подпис на заявителя. Към заявлението се прилагат писмени доказателства, удостоверяващи качеството на заинтересовано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в законоустановения срок, номера на делото, датата и часа на откритото съдебно заседание.