Наредба за допълнение на Наредба № 56 от 2003 г. за изискванията, условията и реда за обучение на кандидатите за придобиване на правоспособност, изисквана от персонала, отговорен за безопасността на превозите с железопътен транспорт, или признаване на такава правоспособност и реда за провеждане на проверочните изпити на лицата от персонала, отговорен за безопасността на превозите

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

Наредба за допълнение на Наредба № 56 от 2003 г. за изискванията, условията и реда за обучение на кандидатите за придобиване на правоспособност, изисквана от персонала, отговорен за безопасността на превозите с железопътен транспорт, или признаване на такава правоспособност и реда за провеждане на проверочните изпити на лицата от персонала, отговорен за безопасността на превозите (обн., ДВ, бр. 20 от 2003 г.; попр., бр. 59 от 2003 г.; изм. и доп., бр. 94 от 2005 г., бр. 102 от 2009 г., бр. 85 от 2012 г.) § 1. В чл. 19 се създават ал. 6 и 7: „(6) Изпълнителна агенция „Железопътна администрация“ съхранява документите, доказващи изискванията по ал. 2, т. 3, и води информационен масив на издадените свидетелства за правоспособност.

(7) При издаване на дубликата по ал. 4 в информационния масив по ал. 6 се отбелязва, че оригиналът е невалиден.“ § 2. В чл. 26 се създават ал. 4 и 5: „(4) Изпълнителна агенция „Железопътна администрация“ води информационен масив на издадените удостоверения на лицата, успешно издържали изпит.

(5) При издаване на дубликата по ал. 3 в информационния масив по ал. 4 се отбелязва, че оригиналът е невалиден.“

Заключителна разпоредба § 3. В чл. 56в на Наредба № 57 от 2004 г. за постигане на оперативна съвместимост на националната железопътна система с железопътната система в рамките на Европейския съюз (обн., ДВ, бр. 55 от 2004 г.; попр., бр. 60 от 2004 г.; изм. и доп., бр. 91 от 2005 г., бр. 55 от 2006 г.; попр., бр. 59 от 2006 г.; изм. и доп., бр. 88 от 2007 г., бр. 84 от 2010 г., бр. 5 от 2012 г.) се правят следните изменения и допълнения: 1. Създава се нова ал. 5: „(5) Когато едно лице подава заявление за получаване на разрешение за оценяване на съответствието на дадена подсистема по чл. 115б, ал. 1 или 2 от Закона за железопътния транспорт, документите, подадени от него към предишно заявление относно същата подсистема, които са валидни, не се представят отново. Изпълнителна агенция „Железопътна администрация“ ги разглежда служебно.“

2. Досегашните ал. 5 и 6 стават съответно ал. 6 и 7.

Министър: Ивайло Московски