Наредба за изменение на Наредба № 1 от 2011 г. за условията и реда за прием и спортна подготовка на учениците в спортните училища

МИНИСТЕРСТВО НА ФИЗИЧЕСКОТО ВЪЗПИТАНИЕ И СПОРТА

Наредба за изменение на Наредба № 1 от 2011 г. за условията и реда за прием и спортна подготовка на учениците в спортните училища (обн., ДВ, бр. 40 от 2011 г.; изм. и доп., бр. 43 от 2012 г.) § 1. В чл. 15 се правят следните изменения: 1. В ал. 2 думите „съгласувано с министъра на образованието, младежта и науката“ се заличават и след думата „спорта“ се поставя точка.

2. В ал. 3 думите „след съгласуване с министъра на физическото възпитание и спорта“ се заличават и след думата „образование“ се поставя точка. § 2. В чл. 18 ал. 1 се изменя така: „Чл. 18. (1) Взаимоотношенията между спортното училище, българските спортни федерации по съответния вид спорт и спортния клуб се уреждат ежегодно с тристранен договор за съответната спортно-състезателна година, сключен най-късно до 20 септември.“

Заключителни разпоредби § 3. Наредбата е съгласувана с министъра на образованието, младежта и науката. § 4. Наредбата влиза в сила от деня на обнародването й в „Държавен вестник“.

Министър: Свилен Нейков