Закон за изменение и допълнение на Закона за потребителския кредит

УКАЗ № 377

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за потребителския кредит, приет от ХL Народно събрание на 19 декември 2008 г.

Издаден в София на 20 декември 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за потребителския кредит (обн., ДВ, бр. 53 от 2006 г.; изм., бр. 105 от 2006 г.) § 1. В чл. 7, т. 12 думите “и указание, че в този случай той има право на намаление на размера на задълженията си съгласно чл. 18, ал. 2” се заличават. § 2. В чл. 18 се правят следните изменения и допълнения: 1. В ал. 1 накрая се добавя “без да дължи лихви, такси или други разходи по кредита”.

2. Алинеи 2 и 3 се отменят.

Законът е приет от 40-то Народно събрание на 19 декември 2008 г. и е подпечатан с официалния печат на Народното събрание.

Председател на Народното събрание: Георги Пирински