Решение № 373 от 23 май 2003 Г. за продължаване срока на разрешение за търсене и проучване на нефт и газ - подземни богатства по чл. 2, т. 3 от Закона за подземните богатства, в блок „А-Ловеч"

РЕШЕНИЕ № 373 ОТ 23 МАЙ 2003 Г. за продължаване срока на разрешение за търсене и проучване на нефт и газ - подземни богатства по чл. 2, т. 3 от Закона за подземните богатства, в блок „А-Ловеч"

На основание чл. 6, ал. 2 и чл. 31, ал. 2 във връзка с чл. 5, т. 2 и чл. 7, ал. 1, т. 10 от Закона за подземните богатства и решения на Министерския съвет № 605 от 2000 г. (ДВ, бр. 77 от 2000 г.) и № 554 от 2001 г. (ДВ, бр. 63 от 2001 г.)

МИНИСТЕРСКИЯТ СЪВЕТ

РЕШИ: 1. Продължава с две години срока на разрешението за търсене и проучване на нефт и газ в блок „А-Ловеч".

2. Размерът на блок „А-Ловеч" се намалява от 4744 кв.км на 3558 кв.км и се определя с координатите на граничните точки от № 1 до 34 включително, посочени на карта и описани в приложение — неразделна част от допълнителното споразумение към договора за търсене и проучване.

3. За срока на продължението титулярите на разрешението „Аншуц България" — ЕООД, София, и „Рамко България Лимитид" — Абърдийн, Шотландия, се задължават да извършат търсещо-проучвателни работи на стойност 2 660 000 щ. д. по видове и обеми съгласно работна програма — неразделна част от допълнителното споразумение към договора за търсене и проучване.

4. Упълномощава министъра на околната среда и водите да подпише с титулярите „Аншуц България" — ЕООД, София, и „Рамко България Лимитид" — Абърдийн, Шотландия, допълнително споразумение към договора за търсене и проучване на нефт и газ в блок „А-Ловеч" в едномесечен срок от обнародването на решението в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров