Правилник за изменение и допълнение на Правилника за прилагане на Закона за акцизите и данъчните складове

Министерство НА ФИНАНСИТЕ

Правилник за изменение и допълнение на Правилника за прилагане на Закона за акцизите и данъчните складове (обн., ДВ, бр. 42 от 2006 г.; доп., бр. 61 от 2006 г.) § 1. В чл. 6 думите “чл. 22, ал. 2, 3 и 4” се заменят с “чл. 22, ал. 2, 3, 4 и 5”. § 2. Създават се чл. 6а и 6б със следното съдържание: “Чл. 6а. (1) Възстановяването по чл. 22, ал. 2 от закона се прилага само за производители на продукти, които не са за човешка консумация, въз основа на писмено искане.

(2) Лицата по ал. 1 влагат в производството специално денатуриран етилов алкохол с платен акциз, като възстановяването се извършва след реализация на стоките, в които e вложен специално денатурираният етилов алкохол.

Чл. 6б. (1) Искането за възстановяване се подава до началника на митницата по седалището на лицето по чл. 6а, ал. 1 по образец съгласно приложение № 1.

(2) Искането за възстановяване съдържа данни за: 1. вида и количеството на реализираните стоки, в които е вложен специално денатуриран етилов алкохол; 2. количеството и единичната цена с включен акциз на вложения специално денатуриран етилов алкохол; 3. сумата на акциза, подлежащ на възстановяване; 4. лицето, заплатило акциза - лицензиран складодържател или вносител.

(3) Към искането по ал. 1 се прилагат: 1. фактурата за закупения по цени с включен акциз етилов алкохол или митническа декларация за внесения етилов алкохол; 2. разходната норма на вложения специално денатуриран етилов алкохол в единица изделие съгласно технологичната инструкция за производство на съответните продукти, или отраслова нормала; 3. документите, удостоверяващи реализацията на произведените стоки, в които е вложен специално денатуриран етилов алкохол.” § 3. В чл. 7 думите “чл. 22, ал. 2” се заменят с “чл. 22, ал. 3”. § 4. В чл. 8 се правят следните изменения: 1. В ал. 1 думите “приложение № 1” се заменят с “приложение № 1а”.

2. В ал. 3, т. 1 думата “фактурата” се заменя с “копие от фактурите”. § 5. В чл. 9 се правят следните изменения: 1. В ал. 1 и 2 думите “чл. 22, ал. 3” се заменят с “чл. 22, ал. 4”.

2. В ал. 6, т. 1 думата “фактурата” се заменя с “копие от фактурите”. § 6. В чл. 10 се правят следните допълнения: 1. В ал. 1 след думите “искането по” се добавя “чл. 6б, ал. 1,”.

2. В ал. 2 след думите “съответно в” се добавя “чл. 6а,”. § 7. В чл. 11 след думите “искането по” се добавя “чл. 6б, ал. 1,”. § 8. В чл. 14, ал. 2, т. 3 думите “ал. 2, т. 1, 2 и 3” се заменят с “ал. 2, т. 1, 2, 3 и 4”. § 9. Член 15 се изменя така: “Чл. 15 (1) Митницата, в която е подадено искането по чл. 14, ал. 1, извършва проверка относно изпълнението на изискванията за издаване на удостоверение за освободен от акциз краен потребител.

(2) Когато при извършване на проверката по ал. 1 се установят нередовности, които могат да бъдат отстранени, началникът на митницата писмено уведомява лицето, като определя подходящ срок за тяхното отстраняване.

(3) Когато при проверката се установи, че изискванията са изпълнени, началникът на митницата издава удостоверение за освободен от акциз краен потребител.

(4) Когато при извършване на проверката по ал. 1 се установят нередовности, които не могат да бъдат отстранени, както и в случаите, когато нередовностите не са отстранени в срока по ал. 2, началникът на митницата с мотивирано решение отказва издаването на удостоверение за освободен от акциз краен потребител.

(5) Удостоверението по ал. 3 или решението по ал. 4 се издават в 30-дневен срок от постъпване на искането по чл. 14, ал. 1, съответно от отстраняване на нередовностите в него.” § 10. В чл. 23, ал. 2, т. 1 думата “фактурата” се заменя с “копие от фактурите”. § 11. В глава втора “Освобождаване и възстановяване на акциз” се създава раздел V с чл. 26а - 26г: “Раздел V Ред за възстановяване на акциз на земеделски производители Чл. 26а. (1) Възстановяването по чл. 32, ал. 3 от закона се прилага само за моторни горива, използвани за обработка на земеделска земя от земеделски производители, одобрени за финансово подпомагане по Закона за подпомагане на земеделските производители, за които е предоставена информацията по чл. 32, ал. 4 от закона.

(2) Искането за възстановяване по чл. 32, ал. 5 от закона се подава по образец съгласно приложение № 4а до началника на митницата по седалището или по постоянния адрес на земеделския производител, посочени в информацията по чл. 32, ал. 4 от закона.

(3) Искането по ал. 2 се подава в митницата или в митническото бюро по седалището или по постоянния адрес на земеделския производител. Подаденото в митническото бюро искане се изпраща незабавно на началника на митницата по ал. 2.

(4) Искането по ал. 2 съдържа данни за: 1. земеделския производител - име (наименование), постоянен адрес (седалище и адрес на управление), ЕГН (ЕИК по БУЛСТАТ), телефон и факс; 2. фактурите за закупените от земеделския производител моторни горива през текущата година - номер, дата и издател; 3. сметката на земеделския производител, по която се превеждат подлежащите на връщане суми.

(5) Към искането по ал. 2 се прилагат заверени копия от фактурите за закупените от земеделския производител моторни горива през текущата година, за които се упражнява правото за възстановяване на акциз.

Чл. 26б. (1) Митницата, в която е подадено искането, извършва проверка за изпълнение на изискванията за възстановяване на акциз.

(2) Изискванията за възстановяване на акциз се считат за изпълнени, когато в резултат от проверката по ал. 1 по безспорен начин се установи, че са изпълнени условията за възстановяване, посочени в чл. 32, ал. 2 и 5 от закона.

(3) Когато при извършване на проверката по ал. 1 се установят нередовности, които могат да бъдат отстранени, началникът на митницата писмено уведомява лицето за тези нередовности, като определя подходящ срок за тяхното отстраняване.

Чл. 26в. При определяне размера на сумата за възстановяване се прилагат ставките на моторните горива по чл. 32, ал. 1 и 2, валидни към момента на тяхното закупуване. Разликата между ставките за един литър от съответното моторно гориво се умножава по годишната разходна норма и по декарите обработвана земеделска земя, посочени в информацията по чл. 32, ал. 4 от закона.

Чл. 26г. (1) В двумесечен срок от подаване на искането по чл. 26а, ал. 2 началникът на митницата се произнася с мотивирано решение, с което уважава или отказва изцяло или частично искането за възстановяване на акциза.

(2) Когато искането за възстановяване е уважено изцяло или частично, с решението по ал. 1 началникът на митницата разпорежда връщане на акциза.

(3) Подлежащите на връщане суми на акциза се превеждат с платежно нареждане по сметката на земеделския производител в срока по ал. 1. ” § 12. В чл. 45, т. 2 думите “1995 г.” се заменят с “2005 г.” § 13. Член 98 се изменя така: “Чл. 98. (1) Денатурирането по специален метод се извършва в присъствието на митнически служител в данъчен склад или при производителя на продуктите по чл. 22, ал. 2 от закона.

(2) Специалният метод за денатуриране се съгласува предварително с митницата по мястото на извършване на специалното денатуриране.

(3) Митницата по ал. 2 съгласува метода за денатуриране след положително становище от Централната митническа лаборатория на Агенция “Митници”.” § 14. В чл. 99 ал. 1 се изменя така: “(1) Преди започване на всяка конкретна операция по денатуриране по специалния метод лицензираният складодържател или производителят на продуктите по чл. 22, ал. 2 от закона е длъжен да уведоми митницата по мястото на извършване на специалното денатуриране и да поиска присъствието на митнически служител.” § 15. Член 100 се изменя така: “Чл. 100. Лицата, които извършват денатуриране по общия метод или денатуриране по специален метод, са длъжни: 1. да водят отчетност на получените и използвани вещества за денатуриране; 2. да водят отчетност на количествата денатуриран етилов алкохол по приложен метод за денатуриране и когато е приложимо - и по потребители; 3. да правят инвентаризация в края на всеки месец на веществата за денатуриране, като данните от нея се изпращат в митницата по мястото на извършване на денатурирането.” § 16. В чл. 102 и 104 думите “чл. 32, ал. 2 и” се заличават. § 17. В чл. 111, ал. 1, в изречения първо и второ думите “размерът на акциза” се заменят с “размерът на дължимия акциз”. § 18. В чл. 116, ал. 2, т. 2 думата “фактурата” се заменя с “копие от фактурите”. § 19. В преходните и заключителните разпоредби се създава § 1б: “§ 1б. За възстановяване на платен акциз по § 2а от преходните и заключителните разпоредби на Закона за акцизите и данъчните складове се подава искане за възстановяване по образец съгласно приложение № 21.” § 20. Създава се ново приложение № 1: Забележка на редакцията: виж приложението в PDF-а на броя § 21. Досегашното приложение № 1 става приложение № 1а и в заглавието думите “чл. 22, ал. 2 ЗДДС” се заменят с “чл. 22, ал. 3 ЗАДС”. § 22. В заглавието на приложение № 2 думите “чл. 22, ал. 3” се заменят с “чл. 22, ал. 4”. § 23. Създава се приложение № 4а: Забележка на редакцията: виж приложението в PDF-а на броя § 24. Създава се приложение № 21: Забележка на редакцията: виж приложението в PDF-а на броя

Министър: Пл. Орешарски