Административният съд – Добрич, на основание чл. 188 във връзка с чл. 181, ал. 1 от Административнопроцесуалния кодекс съобщава, че е постъпило оспорване от Окръжната прокуратура – гр. Добрич, чрез протест на Наредбата за обществения ред на територията на община Балчик, приета с Решение № 77 от 29.06.2004 г. по протокол № 9 на Общинския съвет – гр. Балчик, в частта на чл. 14, 16, 20, чл. 36, ал. 4, т. 6, чл. 57 и 60 от наредбата. По оспорването е образувано адм. д. № 673/2018 г. по описа на Административния съд – Добрич. Делото е насрочено за 18.12.2018 г. от 13,15 ч.