Закон за изменение на Закона за общинския дълг

УКАЗ № 261

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение на Закона за общинския дълг, приет от ХL Народно събрание на 20 септември 2007 г.

Издаден в София на 27 септември 2007 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение на Закона за общинския дълг (обн., ДВ, бр. 34 от 2005 г.; изм., бр. 105 от2005 г., бр. 30 и 37 от 2006 г.) § 1. В чл. 3 т. 5 се изменя така: “5. безлихвените заеми, отпуснати по реда на чл. 43, ал. 1 от Закона за устройството на държавния бюджет за временен недостиг на средства по бюджетите на общините;”. § 2. В чл. 53 ал. 1 се изменя така: “(1) За издаване на удостоверение и за даване на справка от регистъра на общинския дълг се събира държавна такса.”

Законът е приет от 40-то Народно събрание на 20 септември 2007 г. и е подпечатан с официалния печат на Народното събрание.

Председател на Народното събрание: Георги Пирински