Наредба за изменение и допълнение на Наредба № Н-22 от 2010 г. за ползване под наем на имоти от жилищния фонд на Министерството на отбраната и за изплащане на компенсационни суми на военнослужещите и цивилните служители, които живеят при условията на свободно договаряне

МИНИСТЕРСТВО НА ОТБРАНАТА

Наредба за изменение и допълнение на Наредба № Н-22 от 2010 г. за ползване под наем на имоти от жилищния фонд на Министерството на отбраната и за изплащане на компенсационни суми на военнослужещите и цивилните служители, които живеят при условията на свободно договаряне (обн., ДВ, бр. 62 от 2010 г.; изм. и доп., бр. 3, 20 и 76 от 2011 г.; попр., бр. 80 от 2011 г.; изм. и доп., бр. 97 от 2012 г. и бр. 80 от 2015 г.; доп., бр. 97 от 2015 г.; изм., бр. 38 от 2016 г.; изм. и доп., бр. 71 от 2016 г.; доп., бр. 8 от 2017 г.) § 1. В § 1 от допълнителнaта разпоредбa се правят следните изменения: 1. Точка 1 се изменя, както следва: „1. „Семейство“ са: а) съпрузите, ненавършилите пълнолетие деца, както и навършилите пълнолетие, ако продължават да учат, до завършване на средното им образование, но не по-късно от навършване на 20-годишна възраст (родени, припознати, осиновени, доведени, заварени, с изключение на сключилите брак); б) родителят и неговите/нейните ненавършили пълнолетие деца, както и навършилите пълнолетие, ако продължават да учат, до завършване на средното им образование, но не по-късно от навършване на 20-годишна възраст (родени, припознати, осиновени, с изключение на сключилите брак).“

2. Точка 1а се отменя.

3. В т. 6, буква „б“ след думите „главните секретари“ се поставя запетая и се добавят думите „директори на дирекции“.

Заключителна разпоредба § 2. Наредбата влиза в сила от деня на обнародването й в „Държавен вестник“.

За министър: Анатолий Величков