Наредба за изменение и допълнение на Наредба № 3 от 2003 г. за съставяне на актове и протоколи по време на строителството

Наредба за изменение и допълнение на Наредба № 3 от 2003 г. за съставяне на актове и протоколи по време на строителството (обн., ДВ, бр. 72 от 2003 г.; изм. и доп., бр. 37 от 2004 г., бр. 29 от 2006 г., бр. 98 от 2012 г. и бр. 65 от 2016 г.) § 1. В чл. 4, ал. 2 думите „чл. 157, ал. 2 ЗУТ“ се заменят с „чл. 157, ал. 4 ЗУТ“. § 2. В чл. 5 се правят следните изменения и допълнения: 1. Създава се нова ал. 4: „(4) За съставяне на протокола по чл. 157, ал. 4 ЗУТ лицето, упражняващо строителен надзор, или техническият ръководител – за строежите от пета категория, подава искане по чл. 157, ал. 5 ЗУТ в общинската администрация в 7-дневен срок преди датата за съставянето му. Служителят по чл. 223, ал. 2 ЗУТ е длъжен да се яви на определената в искането дата, като неявяването му не препятства съставянето на протокола за откриване на строителна площадка и определяне на строителна линия и ниво на строежа.“

2. Досегашната ал. 4 става ал. 5.

3. Досегашната ал. 5 става ал. 6 и в нея думите „ал. 3 и 4“ се заменят с „ал. 3, 4 и 5“.

4. Досегашните ал. 6 и 7 стават съответно ал. 7 и 8. § 3. В чл. 7, ал. 3, т. 2, буква „а“ думите „чл. 157, ал. 5 ЗУТ“ се заменят с „чл. 157, ал. 7 ЗУТ“. § 4. В чл. 8, ал. 2, изречение второ думите „водещия проектант“ и запетаята след тях се заличават.

Заключителна разпоредба § 5. Наредбата влиза в сила от деня на обнародването й в „Държавен вестник“.

Министър: Николай Нанков