Правилник за изменение и допълнение на Правилника за устройството и дейността на Националния институт за помирение и арбитраж

МИНИСТЕРСТВО НА ТРУДА И СОЦИАЛНАТА ПОЛИТИКА

Правилник за изменение и допълнение на Правилника за устройството и дейността на Националния институт за помирение и арбитраж (обн., ДВ, бр. 35 от 2003 г.; изм., бр. 29 от 2005 г., бр. 20 от 2010 г., бр. 29 и 59 от 2012 г.) § 1. В чл. 2, ал. 1 след думата „лице“ се добавя „към министъра на труда и социалната политика“, а след думата „София“ се добавя „и с ранг на изпълнителна агенция“. § 2. В чл. 5 се правят следните изменения и допълнения: 1. Точка 7 се отменя.

2. Създава се нова т. 12: „12. публикува на официалната интернет страница на НИПА действащите колективни трудови договори, сключени по реда на чл. 51б и 51в от Кодекса на труда;“.

3. Досегашната т. 12 става т. 13. § 3. В чл. 6, ал. 2 се правят следните изменения и допълнения: 1. В т. 7 думите „ежегодно“ и „по образец съгласно приложение № 1“ се заличават.

2. В т. 8 след думата „института“ се добавя „и образец на удостоверенията на посредниците и арбитрите“.

3. Създава се нова т. 16: „16. утвърждава проекти, ръководства и правила и издава индивидуални административни актове, свързани с дейността и организацията на работа на института в рамките на своята компетентност;“.

4. Досегашната т. 16 става т. 17. § 4. В чл. 8 се правят следните изменения: 1. В т. 7 думите „дава консултации, свързани с дейността на института и“ се заличават.

2. В т. 10 думите „води отчета и“ се заличават.

3. В т. 20 думите „води отчета и“ се заличават. § 5. В чл. 9, ал. 5 думите „при спазване на принципа за разпределение по ал. 3“ се заличават. § 6. В чл. 10 думата „ежегодно“ се заличава. § 7. В чл. 14 се правят следните изменения: 1. В ал. 2 думата „Препис“ се заменя с „Копие“.

2. В ал. 3 думите „съгласно приложение № 2“ се заличават.

Министър: Хасан Адемов