Административният съд – Велико Търново, на основание чл. 181, ал. 1 от АПК съобщава, че е постъпил протест от прокурор при Окръжната прокуратура – Велико Търново, против Наредбата за учредяване на търговски дружества и упражняване правата на собственост на Община Златарица в търговски дружества, приета с Решение № 303 от 30.06.2005 г. по протокол № 33 от същата дата от заседание на Общинския съвет – гр. Златарица. Наредбата се оспорва в цялост като незаконосъобразна поради приемането ù при допуснати съществени процесуални нарушения, а разпоредбите на чл. 32, ал. 3 и чл. 33 от същата – и поради противоречието им с материалноправни норми от по-висок ранг. Образувано е адм. д. № 374/2018 г. по описа на Административния съд – Велико Търново. Заинтересованите страни могат да се присъединят към оспорването до първото съдебно заседание. Делото е насрочено за 13.07.2018 г. от 9,30 ч.