Постановление № 45 от 27 февруари 2007 г. за изменение и допълнение на Тарифа № 4 за таксите, които се събират в системата на Министерството на вътрешните работи по Закона за държавните такси, одобрена с Постановление № 53 на Министерския съвет от 1998 г.

ПОСТАНОВЛЕНИЕ № 45 ОТ 27 ФЕВРУАРИ 2007 Г. за изменение и допълнение на Тарифа № 4 за таксите, които се събират в системата на Министерството на вътрешните работи по Закона за държавните такси, одобрена с Постановление № 53 на Министерския съвет от 1998 г. (обн., ДВ, бр. 27 от 1998 г.; изм. и доп., бр. 9, 33 и 78 от 1999 г., бр. 43, 65 и 86 от 2000 г.; попр., бр. 27 от 2001 г.; изм. и доп., бр. 106 и 108 от 2001 г., бр. 24, 34, 39, 106 и 111 от 2003 г., бр. 15, 24 и 32 от 2004 г.; попр., бр. 36 от 2004 г.;изм., бр. 52 от 2006 г. и бр. 16 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 31 се правят следните изменения и допълнения: 1. В ал. 1: а) основният текст се изменя така: “(1) За издаване на сертификати, протоколи, разрешителни и становища за пожарна безопасност на обекти в експлоатация, на инсталации и съоръжения и за разрешаване ползването на строежи, извършено по искане на физически или юридически лица, се събират следните такси:”; б) в т. 1: аа) в буква “а” думите “единни среднополитехнически училища, общообразователни училища, колежи, висши учебни заведения” се заменят с “учебни заведения (основни, средни, висши и др.)”, а думите “обсерватории и сгради и лаборатории за научноизследователска дейност” се заменят с “обсерватории, сгради, лаборатории и центрове за научноизследователска дейност и научно-техническа информация”; бб) в буква “б” думите “аптеки”, “селскостопански и ветеринарни аптеки” и “дрогерии” се заличават; вв) в буква “в” думите “художествени галерии” се заменят с “художествени галерии и ателиета”, а думата “читалища” се заличава; гг) в буква “г” след думите “храмове за богослужение” се поставя запетая и се добавя “манастири”; дд) в буква “д” думите “административни сгради” се заменят с “административни и офисни сгради”, думата “институти” се заменя с “институти и офиси, обменни бюра”, а думата “обслужващи” се заменя с “административнообслужващи”; ее) буква “е” се изменя така: “е) в областта на търговията, общественото хранене, хотелиерството и услугите: търговски центрове, базари, покрити пазари и навеси, открити пазари и тържища, универсални и специализирани магазини, аптеки и дрогерии, селскостопански и ветеринарни аптеки, панаирни палати, казина, дискотеки, сгради за битови услуги, компютърни и интернет зали, сгради за граждански ритуали, сгради за обществено хранене (ресторанти, закусвални, кафе-сладкарници и др.), общежития, обществени бани и сауни, хотели, мотели, хижи, почивни домове, къщи за отдих, квартири, ваканционни бунгала и др. - 50 лв. плюс 0,20 лв./кв. м РЗП;”; жж) в буква “ж” след “речни гари” се поставя запетая и се добавя “паркинги (покрити и открити) и гаражи, автоработилници и сервизи, автомивки”; зз) в буква “з” думите “спортни сгради: сгради за всички видове спортове” се заменят със “спортни сгради и съоръжения за всички видове спорт:”, а след думите “(яхтклубове и аероклубове)” се поставя запетая и се добавя “зали за волейбол, баскетбол, хандбал, борба и др., стадиони, тенис игрища, фитнес центрове”; ии) буква “и” се изменя така: “и) в областта на озеленяването: зоологически и ботанически градини, дендрариуми, защитни насаждения и гробищни паркове - 150 лв.;”; кк) създава се нова буква “к”: “к) развлекателни и увеселителни паркове: атракционни паркове, паркове за отдих, аквапаркове и голф игрища - 350 лв.;”; лл) досегашната буква “к” става буква “л” и се изменя така: “л) бензиностанции, нафтоснабдителни пунктове, газ-(пропан-бутан, метан) станции: аа) бензиностанции и нафтоснабдителни пунктове, автомобилни газостанции за пропан-бутан или за компресиран природен газ - 150 лв. плюс 50 лв. за всяка колонпомпа и по 0,50 лв./кв. м РЗП на обслужващата сграда/и на територията на обекта; бб) комплекси автоснабдителни станции за зареждане на автомобили със светли горива (бензин и дизелово гориво), с пропан-бутан, с компресиран природен газ - 250 лв. плюс 50 лв. за всяка колонпомпа (за светли горива, за втечнен пропан-бутан, за природен газ или комбинирана - за светли горива и втечнен пропан-бутан) плюс 0,50 лв./кв. м РЗП на обслужващата сграда/и на територията на обекта;”; мм) създава се буква “м”: “м) бази за товаро-разтоварна дейност, за преработка, съхранение и търговия с петролни продукти и горими газове: аа) бази за преработка, съхранение и търговия с петролни продукти - 500 лв.; бб) бази за преработка, съхранение и търговия с горими газове - 800 лв.; вв) жп наливно-изливни устройства и естакади за леснозапалими течности и горими течности - 150 лв. за всеки хидрант; гг) жп наливно-изливни устройства и естакади за горими газове - 200 лв. за всеки хидрант; дд) авто наливно-изливни устройства и естакади за леснозапалими течности и горими течности - 100 лв. за всеки хидрант; ее) авто наливно-изливни устройства и естакади за горими газове - 150 лв. за всеки хидрант; жж) пълначни и складове за бутилки с горими газове - 250 лв. плюс 0,50 лв./кв. м РЗП;”; в) в т. 2 думите “10 лв.” се заменят с “50 лв.”; г) в т. 3: аа) в основния текст думата “външни” се заличава; бб) буква “а” се изменя така: “а) сгради и помещения с производствено предназначение, складове и съоръжения от категория по пожарна опасност “А” и “Б” - 250 лв. плюс 0,50 лв./кв. м РЗП;”; вв) буква “б” се отменя; гг) букви “в” и “г” се изменят така: “в) сгради и помещения с производствено предназначение и складове от категория по пожарна опасност “В”; селскостопански и животновъдни сгради - 150 лв. плюс 0,30 лв./кв. м РЗП; г) сгради и помещения с производствено предназначение и складове от категория по пожарна опасност “Г” и “Д” - 100 лв. плюс 0,20 лв./кв. м РЗП;”; дд) създава се буква “д”: “д) съоръжения и инсталации с производствено предназначение: аа) от категория по пожарна опасност “А” и “Б” - 100 лв.; бб) от категория по пожарна опасност “В” - 80 лв.; вв) от категория по пожарна опасност “Г” и “Д” - 50 лв.;”; д) в т. 4: аа) в буква “а”: - в подбуква “аа” думите “за една лента от пътното платно на километър по 1 лв.” се заменят със “100 лв. плюс 1 лв./км за всяка една от лентите на пътното платно”; - в подбуква “бб” думите “120 лв.” се заменят със “150 лв.”, а думите “на съоръжение” се заличават; - създава се подбуква “дд”: “дд) светофарни уредби - 50 лв.;”; бб) в буква “б”: - подбукви “аа” и “бб” се изменят така: “аа) жп линии - 100 лв. плюс 1 лв./км за всеки коловоз; бб) контактна жп мрежа - 50 лв. плюс 3 лв./км;”; - в подбуква “гг” думите “180 лв.” се заменят със “150 лв.”; вв) в буква “г”, подбуква “бб” думите “250 лв./бр.” се заменят с “200 лв. плюс 0,30 лв./кв.м РЗП;” гг) в буква “д” подбуква “бб” се изменя така: “бб) подземени и надземени метропътища с комуникациите към тях - 100 лв./км;”; дд) буква “е” се изменя така: “е) преносни и разпределителни проводи: аа) транзитни електропроводи и далекопроводи (извън урбанизираните територии): - до 110 kV - 100 лв. плюс 0,80 лв./км; - над 110 kV - 100 лв. плюс 1,00 лв./км; бб) електропроводи в урбанизираните територии: - до 20 kV - 80 лв. плюс 1,20 лв./км; - от 20 до 110 kV - 80 лв. плюс 1,50 лв./км; - над 110 kV - 80 лв. плюс 2,00 лв./км; - контактна мрежа на трамваен и тролейбусен транспорт - 50 лв. плюс 3,00 лв./км; вв) електрически подстанции, понижителни и разпределителни станции и трансформатори: - над 1000 kVА - 500 лв.; - от 401 до 1000 kVА - 300 лв.; - ветрогенератор - 100 лв.; гг) преносни линии, оптични кабелни мрежи и съоръжения към тях в областта на далекосъобщенията: - извън урбанизираните територии - 50 лв. плюс 1,00 лв./км; - в населени места - 50 лв. плюс 2,00 лв./км; - базови станции на мобилните комуникационни оператори - 50 лв.; дд) преносни проводи (мрежи) и съоръженията към тях в областта на газоснабдяването: - транзитни магистрални газопроводи с максимално работно налягане, по-високо от 1,6 мРа - 200 лв. плюс 2,00 лв./км; - разпределителни газопроводи с максимално работно налягане до 1,6 мРа в урбанизираните територии и съоръженията към тях, включващи газомерните табла на отклоненията към консуматорите - 150 лв. плюс 5,00 лв./км; - промишлени газови инсталации и котелни помещения - 300 лв.; - газови инсталации и котелни помещения в административни и общественообслужващи сгради - 200 лв.; - газови инсталации и котелни помещения в жилищни сгради - 100 лв.; - компресорни станции - 400 лв.; - газорегулиращи станции - 200 лв.; - газоизмервателни станции и газорегулаторни пунктове - 100 лв.; - газови хранилища - 500 лв.; ее) преносни и разпределителни проводи (мрежи) за леснозапалими течности и горими течности: - магистрални нефтопроводи и продуктопроводи - 200 лв. плюс 2,00 лв./км; - продуктопроводи в урбанизираните територии - 150 лв. плюс 5,00 лв./км; жж) преносни и разпределителни проводи, абонатни станции и други съоръжения в областта на топлоснабдяването - 100 лв.; зз) преносни и разпределителни проводи (мрежи) и съоръженията към тях в областта на водоснабдяването и канализациите: - проводи от водоизточника до водоснабдителния резервоар за населеното място - 50 лв. плюс 2,00 лв./км; - главни и второстепенни клонове на водоснабдителната мрежа; канализационни колектори за отпадни води; главни и второстепенни канализационни клонове; дренажни канализации в урбанизираните територии - 50 лв. плюс 3,00 лв./км;”; ее) създава се буква “ж”: “ж) хидротехнически съоръжения: аа) язовири, водоеми за напояване и за питейно-битови нужди - 150 лв.; бб) пречиствателни станции за отпадни води - 300 лв.; вв) корекции на реки, подпорни стени и укрепителни диги - 80 лв.; гг) станции за хлориране на води - 50 лв.;”; е) създава се т. 5: “5. за устройствени планове - 100 лв.”

2. Създава се нова ал. 2: “(2) За изготвяне на становища по представени за съгласуване и одобряване инвестиционни проекти в идейна, техническа или работна фаза по реда на Закона за устройство на територията и по искане на лицата, посочени в ал. 1, се събират следните такси: 1. по цялата документация на инвестиционния проект: а) за строежите по ал. 1, при които таксата се определя в зависимост от РЗП, дължината на инженерните съоръжения или техния брой - 50 на сто от таксата по ал. 1 за съответния строеж/съоръжение; б) за останалите строежи по ал. 1 - таксата за съответния строеж/съоръжение; 2. по отделни части на инвестиционния проект (архитектурно-строителна, водопровод и канализация, електрически инсталации, отопление, вентилация и климатизация, машинно-технологична и др.), както и за специални части на инвестиционния проект (пожароизвестяване, пожарогасене, огнезащита на конструкция и др.) - 20 на сто от таксата по ал. 1 за съответния строеж; 3. по инвестиционен проект за извършване на основен ремонт, частична реконструкция и преустройство - 10 на сто от таксата по т. 1.

3. Алинеи 3 - 6 се изменят така: “(3) Таксата за комплекс от сгради, обекти и съоръжения и за сгради със смесено предназначение (жилищни сгради с търговска, общественообслужваща и/или административно-битова част и др.) се определя като сбор от таксите за отделните сгради, обекти и съоръжения.

(4) Таксата за сгради, обекти и съоръжения, които не са посочени в ал. 1, се определя, като те се приравнят към съответната категория по пожарна опасност.

(5) При повторно искане за проверка и издаване на съответния документ след отстраняване на забележките, дадени при първоначалната проверка, таксата по ал. 1 - 4 се намалява с 50 на сто, а при всяко следващо искане - с 25 на сто от първоначалната такса.

(6) За издаване на становища за въвеждане в експлоатация на строежи и съоръжения по ал. 1 таксата се определя в зависимост от РЗП, дължината на инженерните съоръжения или техния брой или определената такса за съответния строеж/съоръжение.”

4. Създават се нови ал. 7 и 8: “(7) Максималният размер на таксите, събирани по ал. 1 - 6 за един обект, е 5000 лв., а минималният - 20 лв.

(8) За издаване на становище за допустимост на строителни продукти и за съответствие с изискванията за пожарна безопасност на съоръжения и технически изделия се събира такса 150 лв.”

5. Досегашната ал. 7 става ал. 9.

6. Досегашната ал. 8 става ал. 10 и в нея думите “по ал. 6, се събира такса 0,50 лв.” се заменят с “по ал. 9, се събира такса 1 лв.”.

7. Създава се ал. 11: “(11) За издаване на дубликат на документ по ал. 1, 2, 6 и 8 се събира такса 5 лв.” § 2. В чл. 31а, ал. 1 се правят следните изменения и допълнения: 1. В основния текст думите “дейности по пожарна и аварийна безопасност” се заменят с “пожарогасителна или аварийно-спасителна дейност или противопожарно обследване на обекти”.

2. Навсякъде в т. 1, 2 и 3 думите “РДВР (СДВР)” се заменят с “Областна дирекция “Пожарна безопасност и защита на населението” (Столична дирекция “Пожарна безопасност и защита на населението”)”. § 3. Създава се нов чл. 31б: “Чл. 31б. За издаване на удостоверителни документи за възникнали произшествия и за предоставяне на информация по искане на юридически лица на небюджетна издръжка и на граждани се събират следните такси: 1. за проверка и издаване на служебна бележка, удостоверение, справка и заверено копие от документ: а) за първа страница - 2,50 лв.; б) за всяка следваща - 1,00 лв.; 2. за предоставяне на документ в електронен вид (CD, дискета) - таксата по т. 1. ” § 4. Създава се раздел VIIа: “Раздел VIIа

Такси по Закона за влизането, пребиваването и напускането на Република България на гражданите на Европейския съюз и членовете натехните семейства Чл. 45а. За издаване на удостоверение за продължително или за постоянно пребиваване на гражданин на Европейския съюз и членовете на семейството му, които са граждани на Европейския съюз, се събира такса 7 лв.

Чл. 45б. За издаване на карта за продължително или за постоянно пребиваване на член на семейство на гражданин на Европейския съюз, който член не е гражданин на Европейския съюз, се събира такса 10 лв.

Чл. 45в. За подмяна на карта по чл. 45б поради промяна на името, пола или настъпили съществени и трайни изменения в образа се събира такса 10 лв.

Чл. 45г. Таксата за издаване на документ по чл. 45в се заплаща с увеличение два пъти, когато услугата по искане на лицата се извършва в срок 3 работни дни, и с увеличение 5 пъти, когато услугата се извършва в срок 8 работни часа.

Чл. 45д. Освобождават се от заплащане на такса при издаване на документ по този раздел: 1. лицата от 14- до 16-годишна възраст; 2. лицата, навършили 70-годишна възраст.

Чл. 45е. Лицата, които не могат да представят стария си документ за самоличност поради това, че е насилствено отнет, повреден или унищожен по независещи от притежателя му причини, като стихийни бедствия, аварии, катастрофи, грабежи и оказване на неотложна медицинска помощ, се освобождават от заплащане на такса. Тези причини се установяват с документи, издадени от компетентните органи. Когато такива документи не бъдат представени, се събират таксите по чл. 45а и 45б.

Чл. 45ж. Бланки на заявления за издаване на документи по Закона за влизането, пребиваването и напускането на Република България на гражданите на Европейския съюз и членовете на техните семейства се получават от териториалните структури на Министерството на вътрешните работи срещу заплащане на такса 0,50 лв. за един брой.”

Министър-председател: Сергей Станишев

Главен секретар на Министерския съвет: Севдалин Мавров