Постановление № 18 от 2 февруари 2005 г. за изменение и допълнение на Устройствения правилник на Агенцията за социално подпомагане, приет с Постановление № 25 на Министерския съвет от 2003 г.

ПОСТАНОВЛЕНИЕ № 18 ОТ 2 ФЕВРУАРИ 2005 Г. за изменение и допълнение на Устройствения правилник на Агенцията за социално подпомагане, приет с Постановление № 25 на Министерския съвет от 2003 г. (обн., ДВ, бр. 15 от 2003 г.; изм. и доп., бр. 63 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3, ал. 2, т. 1 думите “социалното подпомагане” се заменят със “социално подпомагане и по Закона за закрила на детето”. § 2. В чл. 5, ал. 1 т. 18 се отменя. § 3. В чл. 7 ал. 1 се изменя така: “(1) Структурата на агенцията включва обща администрация, организирана в две дирекции, и специализирана администрация, организирана в главна дирекция, две дирекции, 28 регионални дирекции за социално подпомагане и 272 дирекции “Социално подпомагане”.” § 4. В чл. 8, ал. 2 се правят следните изменения и допълнения: 1. В т. 1 след думите “на агенцията” се добавя “за точното спазване на нормативните актове и за изпълнение на законовите разпореждания на изпълнителния директор”.

2. Създава се нова т. 3: “3. утвърждава длъжностните характеристики на служителите;”.

3. Досегашните т. 3, 4, 5, 6 и 7 стават т. 4, 5, 6, 7 и 8. § 5. В глава четвърта се създава раздел IIа: “Раздел IIа

Служител по сигурността на информацията. Финансов контрольор Чл. 8а. (1) Служителят по сигурността на информацията е на пряко подчинение на изпълнителния директор, организира и контролира поддържането на регистратури за класифицирана информация и изпълнява задачите, възложени му със Закона за защита на класифицираната информация, нормативните актове по прилагането му и международните договори във връзка с класифицираната информация.

(2) Служителят по сигурността на информацията: 1. следи за спазването на изискванията на Закона за защита на класифицираната информация; 2. прилага правилата относно видовете защита на класифицираната информация; 3. разработва план за охрана на класифицираната информация чрез физически и технически средства и следи за изпълнението му; 4. извършва периодични проверки на отчетността и движението на материалите и документите, съдържащи класифицирана информация; 5. осъществява процедурата по обикновеното проучване по чл. 47 от Закона за защита на класифицираната информация и води регистър на проучените лица; 6. следи за правилното определяне на нивото на класификация на информацията в агенцията; 7. разработва план за защита на класифицираната информация при положение на война, при военно или друго извънредно положение; 8. организира и провежда обучението на служителите в агенцията в областта на защитата на класифицираната информация; 9. изпълнява и други задачи, произтичащи от нормативни актове, регламентиращи защитата на класифицираната информация.

Чл. 8б. Финансовият контрольор: 1. осъществява предварителен контрол за законосъобразност на всички документи и действия, свързани с финансовата дейност; 2. осъществява проверки преди вземането на решения за поемане на задължения и за извършване на разход; 3. одобрява или отхвърля предложенията на разпоредителя за поемане на задължения или за извършване на разходи съгласно правилата и процедурите на Закона за държавния вътрешен финансов контрол, правилника за прилагането му и указанията на Агенцията за държавен вътрешен финансов контрол при осъществяването на предварителния контрол; 4. изисква и има право да получава всички данни и документи, включително в електронен вариант, за целите на предварителния контрол и по своя преценка прави проверки на място.” § 6. В чл. 10 т. 9, 10, 11 и 15 се отменят. § 7. Член 11 се изменя така: “Чл. 11. Специализираната администрация е организирана във: 1. Главна дирекция “Социално подпомагане”, която включва регионалните дирекции за социално подпомагане в областните административни центрове и дирекциите “Социално подпомагане” на територията на всяка община; 2. дирекция “Закрила на детето”; 3. дирекция “Международно сътрудничество, програми и европейска интеграция.” § 8. В чл. 12 се правят следните изменения и допълнения: 1. В т. 2 буква “г” се отменя.

2. В т. 5 думите “и по закрила на детето” се заличават.

3. Създават се нови т. 8, 9 и 10: “8. извършва анализ на постъпили предложения, жалби, сигнали и молби в областта на социалното подпомагане и правата на хората с увреждания; 9. обработва, проверява и подготвя отговори по подадени жалби, сигнали, молби и предложения в областта на социалното подпомагане и правата на хората с увреждания; 10. извършва прием на граждани и дава консултации на физически и юридически лица по въпроси на социалното подпомагане и правата на хората с увреждания.”

4. Досегашната т. 8 става т. 11. § 9. Създават се чл. 16а и 16б: “Чл. 16а. Дирекция “Закрила на детето”: 1. осъществява методическо ръководство на дейността за закрила на детето; 2. участва при изготвянето на проекти на нормативни актове в областта на закрилата на детето; 3. разработва указания и методически материали по прилагането на нормативните актове в областта на закрилата на детето; 4. участва в разработването на концепции, в реализирането и координирането на програми и стратегии по закрила на детето; 5. извършва анализ на постъпили предложения, жалби, сигнали и молби в областта на закрилата на детето; 6. обработва, проверява и подготвя отговори по подадени жалби, сигнали, молби и предложения в областта на закрилата на детето; 7. извършва прием на граждани и дава консултации на физически и юридически лица по въпроси от областта на закрилата на детето; 8. ежемесечно обобщава и анализира информацията за натуралните показатели за дейностите по закрила на детето в дирекциите “Социално подпомагане” и в регионалните дирекции за социално подпомагане; 9. изготвя тримесечен отчет по Националната програма за закрила на детето и заложените дейности в националните планове към нея, които са ангажимент на изпълнителния директор на агенцията; 10. изготвя годишни отчетни доклади относно дейността на дирекцията.

Чл. 16б. Дирекция “Международно сътрудничество, програми и европейска интеграция: 1. подпомага дейностите на Министерството на труда и социалната политика по изпълнението на програмата ФАР в сферата на развитието на човешките ресурси, както и по други програми, финансирани от международни донори; 2. координира дейността във връзка с участието в изготвянето на Оперативна програма “Развитие на човешките ресурси”, както и на други оперативни програми в частта от компетенциите на Министерството на труда и социалната политика; 3. в случаите, в които дирекцията изпълнява функциите на звено по изпълнението на проекти, прилага и следи за спазването на правилата по програмата ФАР и отговаря в съответствие с делегираните й отговорности в меморандума за разбирателство, подписван между нея и изпълнителната агенция; 4. прилага и следи за спазване изискванията на други международни донори и програми извън фондовете на Европейския съюз; 5. организира мониторинг и контрол по изпълнението на проекти, финансирани от международни източници, включително чрез извършване на проверки на място, съобразно съответната методика за мониторинг, утвърдена от министъра на труда и социалната политика по програми и проекти, изпълнявани от министерството или от изпълнителния директор на агенцията по програми и проекти, изпълнявани самостоятелно от агенцията; 6. осъществява координация със заинтересуваните институции; 7. осъществява сътрудничество и обмен на информация със съответните ведомства на други държави, отговарящи за социалното подпомагане, закрилата на детето и интеграцията на хората с увреждания; 8. осигурява поддържането на система за повишаване на административния капацитет на служители от агенцията и от териториалните й поделения за управлението на програми и проекти, финансирани от предприсъединителните и структурните фондове на Европейския съюз.” § 10. В чл. 19 ал. 2 се изменя така: “(2) Насочването на служебните преписки се извършва от изпълнителния директор и/или от заместник изпълнителните директори, и/или от главния секретар.” § 11. Член 25 се изменя така: “Чл. 25. (1) За образцово изпълнение на служебните си задължения служителите в агенцията могат да бъдат награждавани с отличия и с парични и предметни награди.

(2) Награждаването на служителите се извършва със заповед на изпълнителния директор на агенцията въз основа на мотивиран доклад от директор на дирекция в централното управление или от директор на териториално поделение на агенцията.

(3) Стойността на паричната или предметната награда не може да надвишава размера на основната заплата на съответния служител.” § 12. В чл. 26 думите “териториалните поделения на” се заличават. § 13. Приложението към чл. 7, ал. 2 се изменя така: “Приложение към чл. 7, ал. 2

Численост на персонала на Агенцията за социално подпомагане и на териториалните й поделения - 5790 щатни бройки

Изпълнителен директор 1

Заместник изпълнителни директори 2

Главен секретар 1

Служител по сигурността на информацията 1

Финансов контрольор 1

Инспекторат 56

Обща администрация 79 в т.ч.: дирекция “Административно-правно и информационно обслужване” 45 дирекция “Финансово-стопански дей- ности и управление на собствеността” 34

Специализирана администрация 5649 в т.ч.: дирекция “Закрила на детето” 11 дирекция “Международно сътрудничест- во, програми и европейска интеграция” 15

Главна дирекция “Социално подпома- гане” с 28 регионални дирекции за со- циално подпомагане и 272 дирекции

“Социално подпомагане” 5623”.

Заключителни разпоредби § 14. В чл. 17 от Устройствения правилник на Държавната агенция за закрила на детето - приложение № 1 към чл. 1 от Постановление № 38 на Министерския съвет от 2001 г. (обн., ДВ, бр. 17 от 2001 г.; изм. и доп., бр. 62 и 87 от 2001 г. и бр. 102 от 2003 г.), се правят следните изменения: 1. В т. 5 думата “дирекция” се заменя със “съответните дирекции”.

2. В т. 7 думите “отделите “Закрила на детето” в дирекциите “Социално подпомагане” се заменят с “дирекция “Закрила на детето” на Агенцията за социално подпомагане”. § 15. Постановлението влиза в сила от деня на обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров