Наредба за изменение и допълнение на Наредба № Н-15 от 2010 г. за условията, размерите и реда за изплащане на допълнителни възнаграждения за специфични условия при изпълнение на военната служба на военнослужещите и за специфични условия на труд на цивилните служители от Министерството на отбраната, структурите на пряко подчинение на министъра на отбраната и Българската армия

МИНИСТЕРСТВО НА ОТБРАНАТА

Наредба за изменение и допълнение на Наредба № Н-15 от 2010 г. за условията, размерите и реда за изплащане на допълнителни възнаграждения за специфични условия при изпълнение на военната служба на военнослужещите и за специфични условия на труд на цивилните служители от Министерството на отбраната, структурите на пряко подчинение на министъра на отбраната и Българската армия(обн., ДВ, бр. 36 от 2010 г.; изм. и доп., бр. 98 от 2010 г., бр. 49 от 2011 г.; изм., бр. 82 от 2011 г.; изм. и доп., бр. 59 от 2012 г.; изм., бр. 80 от 2012 г.; изм. и доп., бр. 10 и 56 от 2014 г.; доп., бр. 86 от 2014 г.; изм., бр. 101 от 2015 г.; изм. и доп., бр. 11 от 2016 г.; доп., бр. 31 от 2016 г.) § 1. В чл. 9а се създава ал. 3: „(3) Допълнителното възнаграждение по ал. 1 се изплаща за всеки час участие от началото до края на учението или мероприятието.“ § 2. В чл. 13, ал. 1 след думите „превързочна техника“ се добавя „и болнична хигиена/превенция и контрол“. § 3. Заглавието на раздел VIII се изменя така: „Допълнително възнаграждение за специфични условия при изпълнение на военната служба в Националната гвардейска част“. § 4. В чл. 35 се правят следните изменения и допълнения: 1. Създава се нова ал. 3: „(3) На военнослужещите, изпълняващи военна служба в Националния мобилен модул по КИС (DCM-F) като военно формирование от командната структура на НАТО на територията на страната, се изплаща допълнително месечно възнаграждение в размер 300 лв.“

2. Досегашната ал. 3 става ал. 4, като думите „ал. 1 и 2“ се заменят с „ал. 1, 2 и 3“. § 5. В чл. 36, ал. 1 думите „300 лв.“ се заменят с „500 лв.“.

Заключителна разпоредба § 6. Наредбата влиза в сила от деня на обнародването й в „Държавен вестник“.

Министър: Николай Ненчев