Постановление № 70 от 1 април 2016 г. за одобряване на допълнителни разходи по бюджета на Министерството на младежта и спорта за 2016 г.

ПОСТАНОВЛЕНИЕ № 70 ОТ 1 АПРИЛ 2016 Г. за одобряване на допълнителни разходи по бюджета на Министерството на младежта и спорта за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи по бюджета на Министерството на младежта и спорта за 2016 г. в размер 2 645 400 лв., представляващи левовата равностойност на 1 500 000 щатски долара по курса на БНБ към 12 март 2016 г., необходими за финансово подпомагане на организирането и провеждането на Световното първенство по волейбол за мъже в Република България през 2018 г.

(2) Разходите по ал. 1 да се осигурят чрез преструктуриране на разходите по централния бюджет за 2016 г.

Чл. 2. (1) Със сумата по чл. 1, ал. 1 да се увеличат разходите по „Политика в областта на спорта за високи постижения“, бюджетна програма „Спорт за високи постижения“ по бюджета на Министерството на младежта и спорта за 2016 г.

(2) Показателите по чл. 25, ал. 3 от Закона за държавния бюджет на Република България за 2016 г. се увеличават със сумата 2 645 400 лв.

Чл. 3. (1) Министърът на младежта и спорта да извърши налагащите се от чл. 1 промени по бюджета на Министерството на младежта и спорта за 2016 г., като уведоми министъра на финансите.

(2) Министърът на финансите да извърши произтичащите от чл. 1 промени по централния бюджет за 2016 г.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси. § 2. Изпълнението на постановлението се възлага на министъра на младежта и спорта. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Веселин Даков