Постановление № 12 от 21 януари 2005 г. за определяне нов размер на минималната работна заплата за страната

ПОСТАНОВЛЕНИЕ № 12 ОТ 21 ЯНУАРИ 2005 Г. за определяне нов размер на минималната работна заплата за страната

МИНИСТЕРСКИЯТ СЪВЕТ ПОСТАНОВИ: Член единствен. (1) Определя от 1 януари 2005 г. нов размер на минималната месечна работна заплата за страната 150 лв. и на минималната часова работна заплата 0,89 лв. при нормална продължителност на дневното работно време 8 часа и 5-дневна работна седмица.

(2) Размерът на минималната месечна работна заплата по ал. 1 се определя за пълен работен месец.

Преходни и заключителни разпоредби § 1. До приемането на Националния план за действие по заетостта за 2005 г. субсидираното от държавния бюджет трудово възнаграждение на лицата, наети по програми и мерки за заетост по Закона за насърчаване на заетостта, се определя в размер 150 лв. за пълен работен месец при 8-часов работен ден и 0,89 лв. часова работна заплата. § 2. Необходимите средства за изпълнение на постановлението в бюджетните организации и дейности се осигуряват в рамките на одобрените със Закона за държавния бюджет на Република България за 2005 г. средства по бюджетите на държавните органи, министерствата и другите бюджетни организации, трансфера от републиканския бюджет за самостоятелните бюджети и от извънбюджетни сметки, от собствени приходи на общините и от извънбюджетни средства. § 3. Министърът на труда и социалната политика и министърът на финансите дават указания по изпълнението на постановлението и решават в рамките на своята компетентност възникнали специфични въпроси по прилагането му. § 4. Постановлението се приема на основание чл. 244, т. 1 от Кодекса на труда.

Министър-председател: Симеон Сакскобургготски

Главен секретар на Министерския съвет: Севдалин Мавров