Решение № 915 от 22 декември 2003 г. за издаване на разрешение за търсене и проучване на нефт и газ - подземни богатства по чл. 2, т. 3 от Закона за подземните богатства, в блок “Добрич”, разположен на територията на област Добрич

РЕШЕНИЕ № 915

ОТ 22 ДЕКЕМВРИ 2003 Г. за издаване на разрешение за търсене и проучване на нефт и газ - подземни богатства по чл. 2, т. 3 от Закона за подземните богатства, в блок “Добрич”, разположен на територията на област Добрич

На основание чл. 5, т. 2 и чл. 50, т. 2 от Закона за подземните богатства

МИНИСТЕРСКИЯТ СЪВЕТ

РЕШИ: 1. Разрешава на ОАО “Башкиргеология” - дружество, регистрирано под № 1020203223150 в Единния регистър на юридическите лица към Министерството за данъци и вземания на Руската федерация, със седалище и адрес на управление: гр. Уфа, Башкортостан, ул. Рихард Зорге 110: а) да извърши за своя сметка търсене и проучване на нефт и газ - подземни богатства по чл. 2, т. 3 от Закона за подземните богатства; б) търсенето и проучването на нефт и газ да бъде извършено в блок “Добрич” с размери 971,8 кв. км, разположен на територията на област Добрич, с граници, определени с координатите на граничните точки с номера от 1 до 10 включително, посочени на карта и описани в приложение - неразделна част от договора за търсене и проучване.

2. Срокът на разрешението по т. 1 е 3 години, считано от датата на сключването на договора за търсене и проучване.

3. Видовете и обемите на търсещо-проучвателните работи за срока на разрешението са задължителни за изпълнение от титуляря в съответствие с конкурсното му предложение.

4. Условията за осъществяване на дейностите по търсенето и проучването на нефт и газ, както и правата и задълженията на титуляря се определят с договора за търсене и проучване.

5. Упълномощава министъра на околната среда и водите да проведе преговори и да сключи договор за търсене и проучване на нефт и газ в едномесечен срок от обнародването на решението в “Държавен вестник”.

6. Контролът по изпълнението на разрешението и на сключения договор се осъществява от министъра на околната среда и водите.

Министър-председател: Симеон Сакскобургготски

Главен секретар на Министерския съвет: Севдалин Мавров