Наредба за изменение и допълнение на Наредба № Iз-1429 от 2011 г. за униформеното облекло, отличителните знаци и принадлежностите, свързани с изпълнението на служебните задължения на държавните служители в Министерството на вътрешните работи

Наредба за изменение и допълнение на Наредба № Iз-1429 от 2011 г. за униформеното облекло, отличителните знаци и принадлежностите, свързани с изпълнението на служебните задължения на държавните служители в Министерството на вътрешните работи (обн., ДВ, бр. 44 от 2011 г.; изм. и доп., бр. 71 от 2011 г., бр. 23 от 2012 г. и бр. 66 от 2013 г.) § 1. В чл. 3, ал. 6, т. 3 буква „е“ се отменя. § 2. В чл. 8 се създава ал. 5: „(5) Началникът на ОТП и началниците на РУТП могат да изпълняват в цивилно облекло конкретни служебни задължения, определени със заповед на директора на ГДНП.“ § 3. В чл. 11 се правят следните изменения и допълнения: 1. В ал. 1, т. 1 след думите „заместник-директорите“ се добавя „при изпълнение на конкретни служебни задължения“.

2. Алинея 5 се отменя. § 4. В чл. 14 думите „сектор „Оперативно-техническо осигуряване на борбата с тероризма“ на СДОТО“ и запетаята след тях се заличават. § 5. В § 4 от преходните и заключителните разпоредби датата „31.12.2013 г.“ се заменя с „31.12.2014 г.“. § 6. В приложение № 1 към чл. 3, ал. 3 се правят следните изменения и допълнения: 1. В раздел ІІ „Униформено облекло за държавните служители от МВР, получавано като лично вещево доволствие“: а) в „Строева/парадна униформа – мъжка“ се създава т. 24: „24. Лятна трикотажна блуза с къс ръкав, с надпис и цвят за съответната структура.“; б) в „Строева/парадна униформа – дамска“ се създава т. 21: „21. Лятна трикотажна блуза с къс ръкав, с надпис и цвят за съответната структура.“

2. В раздел ІІІ „Униформено облекло за служебно ползване от държавни служители на МВР“ т. 2 „2. Тактическа униформа за държавни служители от СДОТО – МВР“: Тактическа зимна униформа с точки 1 – 12 и Тактическа лятна униформа с точки 1 – 7, се заличава. § 7. В приложение № 2 към чл. 3, ал. 4, в раздел ІІ „Отличителни знаци към униформеното облекло на служителите от МВР“ се правят следните изменения: 1. В т. 2 т. 2.7 се заличава.

2. В т. 3: а) в таблицата съкращението „СДОТО“ се заменя със „СОБТ“; б) в т. 3.1 след думата „Миграция“ запетаята и съкращението „СДОТО“ се заличават.

Заключителна разпоредба § 8. Наредбата влиза в сила от деня на обнародването й в „Държавен вестник“.

За министър: Васил Маринов