Решение № 826 от 20 ноември 2018 г. за определяне на спечелилия конкурса участник за концесионер на морски плаж „Созопол – Харманите“, община Созопол, област Бургас

РЕШЕНИЕ № 826 ОТ 20 НОЕМВРИ 2018 Г. за определяне на спечелилия конкурса участник за концесионер на морски плаж „Созопол – Харманите“, община Созопол, област Бургас

На основание чл. 8н, ал. 2 и 3 и чл. 8о във връзка с чл. 7 и 8 от Закона за устройството на Черноморското крайбрежие, Решение № 595 на Министерския съвет от 2018 г. за откриване на процедура за предоставяне на концесия за услуга за морски плаж „Созопол – Харманите“, община Созопол, област Бургас (ДВ, бр. 71 от 2018 г.), проведен на 8 октомври 2018 г. конкурс за определяне на концесионер, протокол на конкурсната комисия за резултатите от конкурса, назначена със Заповед № Р-140 от 12 септември 2018 г. на министър-председателя, доклад на председателя на конкурсната комисия за резултатите от конкурса и мотивиран доклад на министъра на туризма

МИНИСТЕРСКИЯТ СЪВЕТ

РЕШИ: 1. Определя за спечелил конкурса за предоставяне на концесия на обект – изключителна държавна собственост – морски плаж „Созопол – Харманите“, община Созопол, област Бургас, и за концесионер на морския плаж – „АУТО ФАКТОР“ – ЕООД, с ЕИК 131527261, със седалище гр. София.

2. В съответствие с резултатите от проведения конкурс конкретизира условията на концесията и задълженията на концесионера, както следва: 2. 1. Размер на дължимото концесионно възнаграждение за всяка календарна година, определен съгласно Методиката за определяне на минималния размер на концесионно плащане за морските плажове – обекти на концесия, по реда на чл. 8, ал. 2 и 3 от Закона за устройството на Черноморското крайбрежие, приета с Постановление № 9 на Министерския съвет от 2015 г. (обн., ДВ, бр. 7 от 2015 г.; изм. и доп., бр. 59 от 2016 г.), съгласно предложения от „АУТО ФАКТОР“ – ЕООД, размер на отчисленията на базата за изчисляване на размера на концесионното плащане (роялти) 8 на сто без данък върху добавената стойност (ДДС). 2.

2. За целия срок на концесионния договор предложената цена за един чадър в размер до 8 лв. с ДДС при ставка 20 на сто и за един шезлонг в размер до 8 лв. с ДДС при ставка 20 на сто, без да се увеличават. 2.

3. Предложение за размер на инвестиции за концепция за развитие и опазване на облика на културно-историческото наследство на морския плаж – 343 138 лв. с ДДС за целия срок на концесията.

3. Оправомощава министъра на туризма: 3. 1. Да сключи концесионен договор с „АУТОФАКТОР“ – ЕООД, в срок един месец от влизането в сила на решението. 3.

2. Да представлява концедента в правоотношенията, възникнали във връзка с изпълнението на концесионния договор, включително да предявява вземанията на концедента по съдебен ред и да представлява държавата по дела, свързани с изпълнението на договора. 3.

3. Да организира контрола по изпълнението на концесионния договор.

4. Концесионният договор се сключва при условията на това решение, Решение № 595 на Министерския съвет от 2018 г. и подадената от „АУТО ФАКТОР“ – ЕООД, оферта за участие в конкурса.

5. При отказ за сключване на договора по т. 4 спечелилият конкурса участник губи гаранцията за участие в конкурса.

6. Решението подлежи на обжалване относно неговата законосъобразност пред Комисията за защита на конкуренцията в 10-дневен срок от обнародването му в „Държавен вестник“ по реда на Закона за концесиите.

Министър-председател: Бойко Борисов

Главен секретар на Министерския съвет: Веселин Даков