Административният съд – Кърджали, на основание чл. 218, ал. 1 ЗУТ съобщава, че е образувано адм.д. № 35/2011 по оспорване от „Земинвест“ – ЕАД, София, със седалище и адрес на управление София, бул. Христо Ботев 17, представлявано от Емил Николов Боянов, против Заповед № РД-10-867 от 10.12.2010 г. на кмета на Община Кирково, издадена на основание чл. 129, ал. 2 ЗИДЗУТ във връка с чл. 59, ал. 1, чл. 110, ал. 1, т. 1 и чл. 124, ал. 3 ЗИД ЗУТ, с която е одобрен ПУП – ПЗ за поземлен имот № 013154 и № 013156 по КВС на с. Домище, община Кирково. В едномесечен срок от обнародване на съобщението в „Държавен вестник“ заинтересованите лица могат да бъдат конституирани като ответници в съдебното производство, като подадат заявление до Административния съд – Кърджали, по номера на образуваното адм. дело, което да съдържа: 1. трите имена и адреса, телефон, факс и електронен адрес, ако има такъв – за българските граждани; 2. трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; 3. фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; 4. номер на делото; 5. акта, който се оспорва, и органа, който го е издал; 6. изявление, че заинтересуваното лице желае да бъде конституирано в производството като ответник; 7. подпис на заявителя. Към заявлението да се приложат писмени доказателства, удостоверяващи качеството на заявителя като заинтересовано лице. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в законоустановения срок.