Постановление № 4 от 19 януари 2010 г. за определяне на списък на стратегическите обекти от значение за националната сигурност, които се охраняват от Министерството на вътрешните работи

ПОСТАНОВЛЕНИЕ № 4 ОТ 19 ЯНУАРИ 2010 Г. за определяне на списък на стратегическите обекти от значение за националната сигурност, които се охраняват от Министерството на вътрешните работи

МИНИСТЕРСКИЯТ СЪВЕТ ПОСТАНОВИ: Член единствен. Определя списък на обектите по § 1, ал. 1 от преходните и заключителните разпоредби на Постановление № 181 на Министерския съвет от 2009 г. за определяне на стратегическите обекти и дейности, които са от значение за националната сигурност (ДВ, бр. 59 от 2009 г.), които се охраняват от Министерството на вътрешните работи в рамките на бюджета на Министерството на вътрешните работи съгласно приложението.

Заключителни разпоредби § 1. Постановлението се приема на основание § 1, ал. 1 от преходните и заключителните разпоредби на Постановление № 181 на Министерския съвет от 2009 г. за определяне на стратегическите обекти и дейности, които са от значение за националната сигурност. § 2. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков

Приложение към член единствен

СПИСЪК на стратегическите обектите от значение за националната сигурност, които се охраняват от Министерството на вътрешните работи

1. Язовир „Искър“

2. Язовир „Кърджали“

3. Язовир „Студена“

4. АЕЦ „Белене“

5. Ядрено хранилище „Нови хан“

6. Железопътни възли – София, Пловдив, Горна Оряховица, Варна и Русе

7. Летища – София, Варна, Бургас и Пловдив

8. Административната сграда на комуникациите на Българската национална телевизия – София, ул. Сан Стефано 29

9. Националният радио-телевизионен център – София, бул. Цариградско шосе 111

10. Регионалните телевизионни центрове – Пловдив и Варна

11. Българското национално радио

12. Сградата на администрацията на Президента на Република България – София, бул. Ал. Дондуков 2

13. Сградата на Народното събрание – София, пл. Княз Ал. Батенберг 1

14. Сградата на Народното събрание – София, пл. Народно събрание 2

15. Сградата на Министерския съвет – София, бул. Ал. Дондуков 1

16. Сградата на Българската телеграфна агенция – София, бул. Цариградско шосе 49