Инструкция за изменение и допълнение на Инструкция № 8121з-533 от 2015 г. за условията и реда за носене на служебно оръжие от държавните служители в Министерството на вътрешните работи

МИНИСТЕРСТВО НА ВЪТРЕШНИТЕ РАБОТИ

Инструкция за изменение и допълнение на Инструкция № 8121з-533 от 2015 г. за условията и реда за носене на служебно оръжие от държавните служители в Министерството на вътрешните работи (ДВ, бр. 36 от 2015 г.) § 1. В заглавието на инструкцията думите „държавните служители в Министерството на вътрешните работи“ се заменят със „служителите по чл. 142, ал. 1 и 3 от Закона за Министерството на вътрешните работи“. § 2. В чл. 1 думите „държавните служители по чл. 142, ал. 1, т. 1“ се заменят със „служителите по чл. 142, ал. 1 и 3“, а думите „и по § 86 от преходните и заключителните разпоредби на Закона за изменение и допълнение на Закона за Министерството на вътрешните работи (ДВ, бр. 14 от 2015 г.)“ се заличават. § 3. В чл. 2 се правят следните изменения: 1. В ал. 1 думите „държавните служители“ се заменят със „служителите по чл. 1“.

2. Алинея 2 се изменя така: „(2) Обучението по ал. 1 се организира от Академията на МВР (АМВР) и ръководителите на структури по чл. 37 ЗМВР и се провежда от АМВР и в структурите по чл. 37 ЗМВР.“

3. В ал. 3 думите „Държавните служители“ се заменят със „Служителите по чл. 1“. § 4. В чл. 4 думите „Държавните служители в МВР“ се заменят със „Служителите по чл. 1“.

Заключителна разпоредба § 5. Инструкцията влиза в сила от деня на обнародването й в „Държавен вестник“.

Министър: Валентин Радев