Наредба за изменение и допълнение на Наредба № 11 от 2008 г. за условията и реда за прилагане на мярка 211 „Плащания на земеделски стопани за природни ограничения в планинските райони“ и мярка 212 „Плащания на земеделски стопани в райони с ограничения, различни от планинските райони“ от Програмата за развитие на селските райони за периода 2007 – 2013 г.

МИНИСТЕРСТВО НА ЗЕМЕДЕЛИЕТО И ХРАНИТЕ

Наредба за изменение и допълнение на Наредба № 11 от 2008 г. за условията и реда за прилагане на мярка 211 „Плащания на земеделски стопани за природни ограничения в планинските райони“ и мярка 212 „Плащания на земеделски стопани в райони с ограничения, различни от планинските райони“ от Програмата за развитие на селските райони за периода 2007 – 2013 г. (обн., ДВ, бр. 40 от 2008 г.; изм., бр. 97 от 2009 г.) § 1. В чл. 3 ал. 2 се изменя така: „(2) Лицата по ал. 1 ползват земеделска земя при условията на чл. 2а на Наредба № 5 от 2009 г. за условията и реда за подаване на заявления по схеми и мерки за директни плащания (обн., ДВ, бр. 22 от 2009 г.; изм., бр. 37 от 2009 г., бр. 14, 19, 22 и 55 от 2010 г.) с минимален размер на стопанството: 1. в планински райони – 0,5 ха; 2. в необлагодетелствани райони, различни от планинските – 1 ха.“ § 2. В чл. 4 се създава т. 3: „3. подават заявление за подпомагане с декларирани площи в съответния необлагодетелстван район всяка година след първото компенсаторно плащане.“ § 3. В чл. 8 думите „подпомагане на площ (обн., ДВ, бр. 22 от 2009 г.; изм., бр. 37 от 2009 г.)“ се заменят с „директни плащания (загл. изм. – ДВ, бр. 14 от 2010 г., в сила от 19.02.2010 г.)“. § 4. В чл. 10, ал. 1, т. 2 след думата „място“ се добавя „на част от подадените заявления“. § 5. В т. 2 от чл. 12 думите „подпомагане на площ“ се заменят с „директни плащания (загл. изм. – ДВ, бр. 14 от 2010 г., в сила от 19.02.2010 г.)“. § 6. Член 14 се изменя така: „Чл. 14. (1) Земеделски стопанин, който не подаде заявление за подпомагане по време на поетия петгодишен ангажимент, се изключва от подпомагане по тази наредба и се задължава да възстанови получените до момента компенсаторни плащания за необлагодетелстваните райони или част от тях в зависимост от годината, в която e прекратил участието си в мерките, както следва: 1) след първата година – 100 %; 2) след втората година – 75 %; 3) след третата година – 50 %; 4) след четвъртата година – 25 %.

(2) Средствата по ал. 1 се възстановяват заедно с натрупаните върху тях законни лихви от датата на уведомяването на земеделския стопанин за възникване на задължението му да възстанови сумата до датата на действителното възстановяване или приспадане на сумата.“ § 7. Член 15 се изменя така: „Чл. 15. (1) Разпоредбите на чл. 14 не се прилагат, ангажиментът се прекратява и не се изисква частично или пълно възстановяване на получената от земеделския стопанин помощ в случаите на форсмажорни или изключителни обстоятелства.

(2) Случаите на форсмажорни или изключителни обстоятелства заедно със съответните доказателства (документи, издадени от компетентен административен орган) се съобщават в писмена форма на ДФЗ – РА от земеделския стопанин или от друго упълномощено от него или наследило го лице в рамките на 10 работни дни от датата, на която земеделският стопанин или упълномощеното от него или наследилото го лице е в състояние да направи това.“ § 8. В допълнителните разпоредби се правят следните изменения и допълнения: 1. В § 1, т. 3 буква „е“ се заличава.

2. Създава се § 1а: „§ 1а. Не са наддекларирани земеделски площи, с които земеделските стопани, подали общо заявление за единно плащане на площ за 2007 г., са кандидатствали за подпомагане по мярка 211 „Плащания на земеделски стопани за природни ограничения в планинските райони“ и по мярка 212 „Плащания на земеделски стопани в райони с ограничения, различни от планинските райони“, когато тези площи попадат в землища, впоследствие отпаднали от териториалния обхват, определен с Наредбата за определяне на критериите за необлагодетелстваните райони и териториалния им обхват, приета с ПМС № 30 от 2008 г. (ДВ, бр. 20 от 2008 г.). За тези площи не следва да се извършва плащане, както и да се налагат санкции за бъдещ период.“ § 9. В заключителните разпоредби се правят следните изменения и допълнения: 1. Наименованието се изменя на „Преходни и заключителни разпоредби“.

2. Създава се § 3: „§ 3. Наложените санкции за заявените по § 1а площи се отменят и се извършва преизчисляване на подадените заявления.“

Заключителна разпоредба § 10. Наредбата влиза в сила от 1 март 2011 г.

За министър: Св. Боянова