Постановление № 298 от 7 декември 2007 г. за одобряване на допълнителни бюджетни кредити за 2007 г.

ПОСТАНОВЛЕНИЕ № 298 ОТ 7 ДЕКЕМВРИ 2007 Г. за одобряване на допълнителни бюджетни кредити за 2007 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни кредити за 2007 г. в размер 1 380 522 хил. лв. с предназначение и суми съгласно приложението.

(2) Средствата по ал. 1 да се осигурят за сметка на: 1. преизпълнение на приходите по републиканския бюджет за 2007 г. по реда на чл. 35, ал. 2 от Закона за устройството на държавния бюджет във връзка с § 73 от преходните и заключителните разпоредби на Закона за държавния бюджет на Република България за 2007 г. - 223 794 хил. лв.; 2. средствата за структурни реформи по чл. 1, ал. 2, т. 4.1 от Закона за държавния бюджет на Република България за 2007 г. - 30 000 хил. лв., с които да се финансира част от разходите по пореден № 5 от приложението; 3. преизпълнение на приходите по републиканския бюджет по реда на чл. 35, ал. 4 от Закона за устройството на държавния бюджет - 900 000 хил. лв., с които да се финансират разходите за дейности по пореден № 1, т. 1.1 и 1.3, пореден № 2, пореден № 4, т. 4.1, 4.2, 4.3 и 4.4, пореден № 8, т. 8.1, пореден № 13, т. 13.1, и част от разходите по пореден № 26, пореден № 27, т. 27.1, пореден № 28 и пореден № 29 от приложението; 4. икономии на разходи и субсидии/трансфери по републиканския бюджет за 2007 г. по реда на чл. 34, ал. 1 и 2 от Закона за устройството на държавния бюджет - 226 728 хил. лв.

Чл. 2. Министърът на финансите по предложение на първостепенните разпоредители с бюджетни кредити да извърши налагащите се промени по съответните бюджети за 2007 г.

Чл. 3. (1) При допълнителни икономии на разходи и субсидии/трансфери по републиканския бюджет за 2007 г. министърът на финансите по реда на чл. 34 от Закона за устройството на държавния бюджет може да одобрява съответни промени по бюджетите на първостепенните разпоредители с бюджетни кредити и по централния бюджет за 2007 г.

(2) При неусвояване на средствата по чл. 1, ал. 2, т. 3 министърът на финансите може да извършва компенсирани промени на разходите в рамките на съответните дейности по предложение на съответните първостепенни разпоредители с бюджетни кредити.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет и Решение на Народното събрание за одобряване на допълнителни бюджетни кредити по републиканския бюджет за 2007 г. § 2. Изпълнението на постановлението се възлага на съответните първостепенни разпоредители с бюджетни кредити и на министъра на финансите. § 3. Постановлението влиза в сила от 6 декември 2007 г.

Министър-председател: Сергей Станишев

Главен секретар на Министерския съвет: Севдалин Мавров

Приложение към чл. 1

(виж приложението в PDF-а на броя)