Наредба за изменение и допълнение на Наредба № 2 от 1998 г. за материално подпомагане в Министерството на отбраната

Наредба за изменение и допълнение на Наредба № 2 от 1998 г. за материално подпомагане в Министерството на отбраната (обн., ДВ, бр. 98 от 1998 г.; изм. и доп., бр. 36 от 2001 г.; доп., бр. 95 от 2002 г.) § 1. В чл. 10 се правят следните изменения: 1. В ал. 4: а) в т.б 2 числото „2,2" се заменя с текста „по 1,7 за всеки от тях"; б) в т. 3 числото „1,5" се заменя с „1,7"; в) в т. 4 числото „1,3" се заменя с „1,5".

2. В ал. 5: а) в т. 1 думите „80 на сто" се заменят със „100 на сто"; б) в т. 2 думите „90 на сто" се заменят със „120 на сто"; в) в т. 3 думите „70 на сто"се заменят със „75 на сто". § 2. В чл. 12а се правят следните изменения и допълнения: 1. В ал. 1, т. 1 след думата „коледните" се добавят думите „и великденски".

2. Създава се нова ал. 4: „(4) Помощта по ал. 1, т. 2 се изплаща от финансовите служби на поделенията след включване на наборния военнослужещ в поименна заповед на командира на съответното поделение за зачисляване на почивка във военно-почивния дом."

3. Досегашната ал. 4 става ал. 5.

§ 3. Създава се чл. 12б: „Чл. 12б. (1) На сираците на загиналите при или по повод изпълнение на военната служба могат да се отпускат допълнително еднократни помощи по реда на чл. 12а, ал. 1, т. 1.

(2) Към поименния списък се прилагат удостоверения за обстоятелствата, при които са загинали родителите на лицата по ал. 1. " § 4. В чл. 14, ал. 2 думите „Военнослужещите и обучаващите се във висши военни училища" се заменят с думите „Лицата по чл. 2, т.1, 3 и 6". § 5. В чл. 17, ал. 1 думите „месеца на подаването" се заменят с думите „месеца, следващ месеца на подаване". § 6. В чл. 19, ал. 2 думите „съответната програма, включваща разходите по материално подпомагане" се заменят с думите „подпрограма „Материално подпомагане на семействата на военнослужещите". § 7. В чл. 19а думите „§ 18293 от Схемата за приходите и разходите по единната бюджетна класификация" се заменят с думите „параграф „Разходи за материално подпомагане в Министерството на отбраната". § 8. В чл. 21, ал. 2 след цифрата „3" се добавя „и т. 6". § 9. В § 1 от допълнителните разпоредби се правят следните изменения и допълнения: 1. Досегашният текст става ал. 1.

2. Създава се ал. 2: „(2) Съжителстващите на семейни начала лица се подпомагат като семейство."

Преходни и заключителни разпоредби § 10. Помощите по чл. 10, отпуснати преди влизането в сила на наредбата, се изплащат от 1 май 2003 г. по новите размери. § 11. Наредбата влиза в сила от 1 май 2003 г.