Административният съд – Пловдив, адм.д. № 3226/2015 г., на основание чл. 218, ал. 1 ЗУТ съобщава за постъпило оспорване от „Ангел Стоилов 96“ – АД, Пловдив, против Решение № 340 от протокол № 15 от 17.09.2015 г. на Общинския съвет – гр. Пловдив, с което е одобрен ПУП – план за улична регулация на Смесена многофункционална зона – Юг, с устройствени зони, район „Южен“, гр. Пловдив, и планове-схеми: трансформация на собственост; водоснабдяване и канализация; електрификация; телекомуникация; топлофикация; сборна схема на техническата инфраструктура; газификация; зелена система; санитарно-хигиенни условия и екология; вертикално планиране; траспортно-комуникационна система; класификация на уличната мрежа; МОПТ – изохрони, паркиране, гариране, пешеходство, велоалеи, надлъжни и типови напречни профили; правила и нормативи за прилагане на ПУП – ПУР, Смесена многофункционална зона – Юг, с устройствени зони, район „Южен“, гр. Пловдив; нанесени корекции със зелен и кафяв цвят съгласно решение, взето с протокол № 35, т. 1 от 21.08.2015 г. на ЕСУТ, при граници (съгласно приложение № 1, неразделна част от одобреното планово-техническо задание): на изток: жп Ареал – гара Разпределителна – Пловдив; на запад: (от север на юг): Транспортен възел „Родопи“, бул. Цар Борис III Обединител – продължение до бул. Александър Стамболийски; на север: бул. Александър Стамболийски, бул. Македония от кръстовището с бул. Александър Стамболийски – до жп линията – трасе на бъдещия Sban; на юг: жп линия – трасе на бъдещия Sban, землище на Община „Родопи“, в частта му, засягаща ПИ 56784.536. 80 с площ 36 627 кв. м, а по предходен план УПИ – IV-192, от кв. 10 по плана на гр. Пловдив, ЮИЗ – V част, заедно с намиращите се в имота сгради, както и с всички подобрения и приращения в имота. В едномесечен срок от деня на обнародване на съобщението в „Държавен вестник“ заинтересованите лица могат да бъдат конституирани като ответници в съдебното производство чрез подаване на заявление до Административния съд – Пловдив, по номера на адм. дело, което следва да съдържа: трите имена и адреса, телефон, факс и електронен адрес, ако има такъв – за българските граждани; трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; номер на делото; акта, който се оспорва, и органа, който го е издал; изявление, че заинтересуваното лице желае да бъде конституирано в производството като ответник; подпис на заявителя. Към заявлението се прилагат писмени доказателства, удостоверяващи качеството на заинтересувано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в законоустановения срок. Делото е насрочено за 9.03.2016 г. в 9,30 ч.