Решение № 564 от 26 юли 2006 г. за продължаване срока на разрешение за търсене и проучване на нефт и газ - подземни богатства по чл. 2, т. 3 от Закона за подземните богатства, в блок “Враца - Запад”, разположен на територията на Република България

РЕШЕНИЕ № 564 ОТ 26 ЮЛИ 2006 Г. за продължаване срока на разрешение за търсене и проучване на нефт и газ - подземни богатства по чл. 2, т. 3 от Закона за подземните богатства, в блок “Враца - Запад”, разположен на територията на Република България

На основание чл. 6, ал. 2 и чл. 31, ал. 2 във връзка с чл. 5, т. 2 от Закона за подземните богатства, Решение № 65 на Министерския съвет от 2003 г. (ДВ, бр. 10 от 2003 г.) и Решение № 153 на Министерския съвет от 2005 г. (ДВ, бр. 23 от 2005 г.)

МИНИСТЕРСКИЯТ СЪВЕТ

РЕШИ: 1. Продължава с две години срока на разрешението за търсене и проучване на нефт и газ в блок “Враца - Запад”, разположен на територията на Република България, считано от 7 февруари 2006 г.

2. Размерът на блок “Враца - Запад” се намалява от 2172 кв. км на 1628 кв. км и се определя с координатите на граничните точки от № 1 до 7 включително, посочени на карта и описани в приложение - неразделна част от допълнителното споразумение към договора за търсене и проучване.

3. За срока на продължението титулярите на разрешението “Аншуц България” - ЕООД, София, и “Проучване и добив на нефт и газ” - АД, София, се задължават да извършат търсещо-проучвателни дейности по видове и обеми съгласно работна програма - неразделна част от допълнителното споразумение към договора за търсене и проучване.

4. Упълномощава министъра на околната среда и водите да подпише с титулярите на разрешението “Аншуц България” - ЕООД, София, и “Проучване и добив на нефт и газ” - АД, София, допълнително споразумение към договора за търсене и проучване на нефт и газ в блок “Враца - Запад” в едномесечен срок от обнародването на решението в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров