Постановление № 351 от 31 декември 2018 г. за изменение и допълнение на Наредбата за реда и начина за включване на лабораториите в списъка по чл. 22, ал. 1, т. 8 от Закона за хазарта, за изискванията за изпитване на игрално оборудване и игрален софтуер и за реда за извършване на проверки, приета с Постановление № 164 на Министерския съвет от 2013 г.

ПОСТАНОВЛЕНИЕ № 351

ОТ 31 ДЕКЕМВРИ 2018 Г. за изменение и допълнение на Наредбата за реда и начина за включване на лабораториите в списъка по чл. 22, ал. 1, т. 8 от Закона за хазарта, за изискванията за изпитване на игрално оборудване и игрален софтуер и за реда за извършване на проверки, приета с Постановление № 164 на Министерския съвет от 2013 г.

(обн., ДВ, бр. 72 от 2013 г.; изм. и доп., бр. 49 от 2014 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 6, ал. 2, т. 2 след думите „сертификат по ISO/IEC 17025“ се добавя „и приложението към него“. § 2. В чл. 13, ал. 2, т. 1 накрая се поставя запетая и се добавя „който следва да съдържа докладване на обявяване за съответствие на игралното оборудване и игралния софтуер с техническите изисквания, приети от ДКХ на основание чл. 22, ал. 1, т. 7 от ЗХ“. § 3. В § 1 от допълнителната разпоредба т. 1 се изменя така: „1. „Официален превод“ е превод, извършен от преводач, включен в списъка по чл. 18, ал. 1 от Правилника за легализациите, заверките и преводите на документи и други книжа, утвърден с Постановление № 184 на Министерския съвет от 1958 г. (обн., ДВ, бр. 73 от 1958 г.; изм. и доп., бр. 10 от 1964 г., бр. 77 от 1976 г., бр. 96 от 1982 г., бр. 77 от 1983 г., бр. 103 от 1990 г. и бр. 95 от 2017 г.).“

Заключителна разпоредба § 4. Висящите производства, образувани по заявления, подадени преди влизането в сила на постановлението, се разглеждат по досегашния ред.

Министър-председател: Бойко Борисов

Главен секретар на Министерския съвет: Веселин Даков