Правилник за изменение и допълнение на Правилника за организацията и дейността на Съвета по продуктите за растителна защита

Правилник за изменение и допълнение на Правилника за организацията и дейността на Съвета по продуктите за растителна защита (ДВ, бр. 62 от 2008 г.) § 1. В чл. 6, ал. 1 се правят следните изменения: 1. Числото “19” се заменя с “15”.

2. Думите “Изпълнителна агенция по сортоизпитване, апробация и семеконтрол”, “Селскостопанска академия”, “Министерството на финансите”, “Министерството на вътрешните работи” и “университети” се заличават. § 2. Член 7 се изменя така: “Чл. 7. (1) По решение на СПРЗ или по решение на председателя към съвета могат да се създават експертни комисии, както и да се привличат експерти, които не са членове.

(2) Експертните комисии осъществяват своята дейност по вътрешни правила, утвърдени от председателя на СПРЗ;”. § 3. Член 16 се изменя така: “Чл. 16. (1) Средствата, необходими за дейността на СПРЗ и на експертните комисии към него, се осигуряват в рамките на бюджета на НСРЗ.

(2) Размерът на средствата по ал. 1 се определя на базата на: 1. петнадесет членове на СПРЗ и 10 проведени заседания на съвета годишно; 2. тридесет членове на експертни комисии и 10 проведени заседания на всяка експертна комисия годишно.

(3) Членовете на Съвета по продуктите за растителна защита и членовете на експертните комисии получават възнаграждение в размер 2/3 от минималната работна заплата за страната, определена за съответната година с постановление на Министерския съвет, за всяко заседание, в което са участвали.”

Заключителна разпоредба § 4. Правилникът влиза в сила от деня на обнародването му в “Държавен вестник”.

Министър: В. Цветанов