Постановление № 87 от 17 април 2007 г. за изменение и допълнение на Тарифата за таксите, които се събират от Патентното ведомство на Република България, одобрена с Постановление № 242 на Министерския съвет от 1999 г.

ПОСТАНОВЛЕНИЕ № 87 ОТ 17 АПРИЛ 2007 Г. за изменение и допълнение на Тарифата за таксите, които се събират от Патентното ведомство на Република България, одобрена с Постановление № 242 на Министерския съвет от 1999 г. (обн., ДВ, бр. 114 от 1999 г.; изм. и доп., бр. 117 от 2002 г. и бр. 91 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения и допълнения: 1. Алинея 1 се изменя така: “(1) За патенти за изобретения се събират такси, както следва: 1. За заявяване - 50 лв.

2. За патентни претенции - за всяка следваща след десетата претенция - 20 лв.

3. За претендиране на приоритет - за всеки приоритет - по 20 лв.

4. За проверка на формалните изисквания - 50 лв.

5. За предварителна експертиза и проверка за допустимост на заявката - за едно изобретение - 160 лв.

6. За предварителна експертиза и проверка за допустимост на заявката за група изобретения: а) за група от две изобретения - 200 лв.; б) за всяко следващо изобретение от групата - 80 лв.

7. За проучване и експертиза на заявка за едно изобретение - 200 лв.

8. За проучване и експертиза на заявка за група изобретения: а) за група от две изобретения - 300 лв.; б) за всяко следващо изобретение от групата - 80 лв.

9. За публикация на заявка - 80 лв.

10. За разглеждане на молба за ускорена публикация на заявка - 30 лв.

11. За внасяне на промени в описанието, претенциите, чертежите и реферата по инициатива на заявителя - 40 лв.

12. За извършване на международна кореспонденция по заявка за патент по Договора за патентно коопериране (РСТ) - 80 лв.

13. За издаване на патент - 80 лв.

14. За публикация на описанието, претенциите и чертежите към патента: а) до 10 страници - 100 лв.; б) за всяка страница след десетата - 12 лв.

15. За публикация за издаване на патент, в т. ч. на независимите претенции: а) до 5 независими претенции - 50 лв.; б) за всяка независима претенция над петата - 6 лв.

16. За поддържане действието на патент: а) за първите 3 години от заявяването - по 50 лв.; б) за 4-ата година - 50 лв.; в) за 5-ата година - 150 лв.; г) за 6-ата година - 200 лв.; д) за 7-ата година - 250 лв.; е) за 8-ата година - 300 лв.; ж) за 9-ата година - 400 лв.; з) за 10-ата година - 500 лв.; и) за 11-ата година - 600 лв.; к) за 12-ата година - 700 лв.; л) за 13-ата година - 800 лв.; м) за 14-ата година - 900 лв.; н) за 15-ата година - 1000 лв.; о) за 16-ата година - 1100 лв.; п) за 17-ата година - 1200 лв.; р) за 18-ата година - 1300 лв.; с) за 19-ата година - 1500 лв.; т) за 20-ата година - 1700 лв.; у) за издадените патенти по § 5 от преходните и заключителните разпоредби на Закона за патентите и регистрацията на полезните модели: - за 21-ата година - 2000 лв.; - за 22-ата година - 2500 лв.; - за 23-ата година и за всяка следваща - по 3000 лв.

17. За възстановяване действието на патент - 500 лв.

18. За разглеждане на жалби срещу: а) решение за отказ за издаване на патент: - за едно изобретение - 200 лв.; - за група от две изобретения - 300 лв.; - за всяко следващо изобретение от групата - 80 лв.; б) решение за прекратяване на производството по заявка за патент - 100 лв.

19. За разглеждане на искане за обявяване на недействителност на издаден патент: а) на частична недействителност - 300 лв.; б) на пълна недействителност - 500 лв.

20. За разглеждане на искане за предоставяне или за прекратяване на принудителна лицензия - 200 лв.

21. За преиздаване на патент - 50 лв.

22. За публикация на описанието, претенциите и чертежите към патента: а) до 10 страници - 100 лв.; б) за всяка страница след десетата - 12 лв.

23. За публикация за издаване на патент, в т. ч. на независимите претенции: а) до 5 независими претенции - 50 лв.; б) за всяка независима претенция над петата - 6 лв.”

2. В ал. 2: а) в т. 1 числото “40” се заменя с “50”; б) в т. 2 числото “40” се заменя с “50”; в) в т. 4 числото “40” се заменя с “50”; г) в т. 6 числото “40” се заменя с “50”; д) в т. 8, буква “а” числото “15” се заменя с “50”; е) в т. 8, буква “в” числото “100” се заменя със “150”; ж) в т. 8, буква “г” числото “150” се заменя с “200”; з) в т. 8, буква “д” числото “200” се заменя с “250”.

3. Създава се нова ал. 3: “(3) За полезни модели се събират такси, както следва: 1. За заявяване - 50 лв.

2. За проверка - 200 лв.

3. За претендиране на приоритет - за всеки приоритет - по 20 лв.

4. За проучване по молба на заявителя или на друго лице - 200 лв.

5. За експертиза на полезния модел по молба на заявителя или на друго лице - 200 лв.

6. За регистрация на полезен модел - 100 лв.

7. За издаване на свидетелство за регистрация - 50 лв.

8. За публикация на описанието, чертежите, претенциите и реферата: а) до 10 страници - 100 лв.; б) за всяка следваща страница след десетата - 12 лв.

9. За публикация в Официалния бюлетин за регистриран полезен модел, в т. ч. на независимите претенции: а) до 5 независими претенции - 50 лв.; б) за всяка независима претенция над петата - 6 лв.

10. За продължаване срока на регистрация: а) за 5 - 7-мата година - 300 лв.; б) за 8 - 10-ата година - 400 лв.

11. За разглеждане на жалби срещу: а) решение за отказ за регистрация на полезен модел - 150 лв.; б) решение за прекратяване на производството по регистрация на полезен модел - 100 лв.

12. За разглеждане на искане за заличаване на регистрацията на полезен модел: а) за частично заличаване - 300 лв.; б) за пълно заличаване - 500 лв.”

4. Досегашната ал. 3 става ал. 4 и се изменя така: “(4) Таксите за заявяване, експертиза и обжалване на решенията на експертизния отдел по заявките за изобретения, както и таксата за подаване на заявка за полезен модел се заплащат в размер 50 на сто, ако заявителите са изобретатели, микро- и малки предприятия по Закона за малките и средните предприятия, държавни или общински училища, държавни висши училища или академични научноизследователски организации на бюджетна издръжка.”

5. Създава се ал. 5: “(5) За сертификати за допълнителна закрила се събират такси, както следва: 1. За разглеждане на заявка - 500 лв.

2. За публикации в Официалния бюлетин на: а) съобщение за подаване на заявка - 50 лв.; б) съобщение за взетото решение по заявката - 50 лв.; в) съобщение за предстоящото влизане в сила на сертификата - 50 лв.; г) съобщение за изтичане срока на действие на сертификата - 50 лв.

3. За издаване на сертификат за допълнителна закрила - 50 лв.

4. За публикация за издаване на сертификата - 50 лв.

5. За поддържане действието на сертификата: а) за първата година - 2000 лв.; б) за втората година - 2500 лв.; в) за третата година - 3000 лв.; г) за четвъртата година - 3500 лв.; д) за петата година - 4000 лв.

6. За публикуване на съобщение за възстановяване действието на сертификата - 50 лв.

7. За разглеждане на жалби срещу: а) решение за отказ да се издаде сертификат - 100 лв.; б) решение за прекратяване на производството - 100 лв.

8. За разглеждане на искане за заличаване на сертификат - 150 лв.” § 2. В чл. 2 се правят следните изменения и допълнения: 1. В ал. 1: а) в т. 1 числото “40” се заменя с “50”; б) точка 3 се изменя така: “3. Експертиза на заявка: а) за един дизайн - 150; б) за комплект или за композиция - 240”; в) в т. 4 числото “150” се заменя с “200”; г) в т. 5 числото “50” се заменя с “60”; д) точка 6 се изменя така: “6. Публикация в официалния бюлетин на: а) заявка - за всяко изображение - 40; б) регистриран дизайн - за всяко изображение - 40”; е) в т. 7: аа) в буква “а” числото “200” се заменя с “300”; бб) в буква “б” числото “300” се заменя с “400”; вв) в буква “в” числото “400” се заменя с “500”; гг) в буква “г” числото “100” се заменя със “100 плюс 50 на сто от съответната такса”; ж) точка 8 се изменя така: “8. Разглеждане на жалби срещу решения за: а) прекратяване на производството - 100; б) отказ на регистрация: - за един дизайн - 200; - за всеки следващ дизайн - 80; - за комплект или за композиция - 250”; з) точка 9 се изменя така: “9. Разглеждане на искания за заличаване на регистрацията: а) за един дизайн - 400; б) за всеки следващ дизайн - 100; в) за комплект или за композиция - 500”.

2. В ал. 2 след думата “дизайн” се добавя “или за дизайн на Общността”. § 3. В чл. 4 се правят следните изменения и допълнения: 1. Алинея 1 се изменя така: “(1) За марки се събират такси за: Такси в левове

Търговски Колективни марки, марки и сертифи- за услуги катни и съвместни марки марки

1. Заявяване и експертиза: а) до три класа 200 400 б) за всеки следващ клас 60 120

2. Претендиране на приоритет - за всеки приоритет по 20 20

3. Публикация на заявка 40 40

4. Ускорена експертиза 200 200

5. Регистрация 300 600

6. Издаване на свидетел- ство за регистрация 60 60

7. Публикация 40 40

8. Подновяване на регист- рацията и публикация: а) до изтичане срока на действие на регистрацията: - до три класа 300 600

- за всеки следващ клас 60 120 б) до 6 месеца след изтичане срока на дейст- вие на регистрацията: - до три класа 450 900

- за всеки следващ клас 90 180

9. Разглеждане на жалби срещу решения за: а) прекратяване на произ- водство 120 120 б) отказ на регистрацията 180 180

10. Разглеждане на искания за: а) заличаване на регистрация 300 300 б) отмяна на регистрация 250 250

11. Вписване на ограниче- ния в списъка на стоките и/или услугите и издаване на удостоверение и публикация 50 50

12. Разглеждане на искане за определяне на общоиз- вестност или известност на марка на територията на Република България 600 600

13. Препращане на заявка за марка на Общността 60 60”

2. В ал. 2: a) в т. 4 числото “20” се заменя с “60”; б) в т. 6: аа) в буква “а” числото “100” се заменя със “120”; бб) в буква “б” числото “150” се заменя със “180”; вв) в буква “в” числото “150” се заменя със “180”.

3. В ал. 3: а) точка 1 се изменя така: “1. Искане за международна регистрация на марки: а) до три класа - 150; б) за всеки следващ клас - по 60”; б) в т. 2 числото “60” се заменя с “80”; в) в т. 3 числото “60” се заменя с “80”; г) в т. 4 числото “60” се заменя с “80”; д) в т. 5 числото “30” се заменя с “50”. § 4. В чл. 5, т. 3 букви “а” и “б” се заличават. § 5. В чл. 7 се правят следните изменения и допълнения: 1. В т. 1, буква “б” след думата “продължение” са добавя “(при изобретения, нови сортове растения и породи животни)”.

2. Точка 2 се изменя така: “2. Поправки на технически грешки, допуснати от заявителя в: а) заявката или искането - 30; б) регистъра или защитния документ - 80.”

3. В т. 3 числото “20” се заменя с “80”.

Преходна разпоредба § 6. За поддържане действието на патенти за полезни модели, издадени по реда на Закона за патентите, се заплащат годишни такси в досегашния им размер.

Заключителна разпоредба § 7. В § 3 от Постановление № 242 на Министерския съвет от 1999 г. за одобряване на Тарифа за таксите, които се събират от Патентното ведомство на Република България (ДВ, бр. 114 от 1999 г.) накрая се добавя “и се обнародват в неофициалния раздел на “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров