Решение № 457 от 6 юли 2007 г. за даване на съгласие за продължаване на договора за предоставяне на концесия за добив на подземни богатства - строителни материали - варовици, от находище “Големия кайряк”, община “Тунджа”, област Ямбол, с правоприемника на концесионера “Геоинвест инженеринг” - АД, Ямбол

РЕШЕНИЕ № 457 ОТ 6 ЮЛИ 2007 Г. за даване на съгласие за продължаване на договора за предоставяне на концесия за добив на подземни богатства - строителни материали - варовици, от находище “Големия кайряк”, община “Тунджа”, област Ямбол, с правоприемника на концесионера “Геоинвест инженеринг” - АД, Ямбол

На основание чл. 67, ал. 4 от Закона за подземните богатства

МИНИСТЕРСКИЯТ СЪВЕТ

РЕШИ: 1. Дава съгласие договорът за предоставяне на концесия за добив на подземни богатства по чл. 2, т. 5 от Закона за подземните богатства - строителни материали - варовици, от находище “Големия кайряк”, община “Тунджа”, област Ямбол, сключен в съответствие с Решение № 883 на Министерския съвет от 2006 г. (ДВ, бр. 4 от 2007 г.), да бъде продължен с правоприемника на концесионера “Геоинвест инженеринг” - АД, Ямбол - “Геопроучване АВ” - ООД, Ямбол.

2. Упълномощава министъра на регионалното развитие и благоустройството в срок един месец от обнародването на решението в “Държавен вестник” да сключи с правоприемника на концесионера “Геопроучване АВ” - ООД, Ямбол, допълнителното споразумение към концесионния договор, което влиза в сила от 20 февруари 2007 г. - датата на вписване на правоприемството на Ямболския окръжен съд с решение № 418.

Министър-председател: Сергей Станишев

Главен секретар на Министерския съвет:Севдалин Мавров