Наредба за изменение и допълнение на Наредба № 31 от 2001 г. за следдипломно обучение в системата на здравеопазването

Наредба за изменение и допълнение на Наредба № 31 от 2001 г. за следдипломно обучение в системата на здравеопазването

(ДВ, бр. 64 от 2001 г.) § 1. В чл. 4, ал. 1 думите „в процеса на професионалната дейност" се заменят със „след придобиването на правото за упражняване на професия". § 2. В чл. 7, ал. 2 в края на изречението се поставя запетая и се добавя текстът „които имат възможности за изпълнение на учебната програма за специализация или на съответните раздели или модули от нея". § 3. В чл. 8 ал. 3 се изменя така: „(3) Списъкът по ал. 2 се утвърждава до 30 ноември за всяка следваща календарна година и може да бъде актуализиран при промяна на получената акредитационна оценка или на критериите по чл. 7, ал. 5. " § 4. В глава трета заглавието на раздел I се изменя така: „форми и условия за провеждането на специализацията". § 5. В чл. 9 се създава ал. 3: „(3) Институциите по чл. 5 провеждат обучението за усвояване на задължителните теоретични знания, а обучението за придобиване на практическите умения се провежда в базите за следдипломно обучение." § 6. Член 10 се изменя така: „Чл. 10. (1) форми на обучение за придобиване на специалност са: 1. клинична ординатура, при която лицето специализира в институциите по чл. 5 и в лечебно заведение, получило положителна акре-дитационна оценка по чл. 90, ал. 1, т. 3 ЗЛЗ; 2. специализация за лица, които работят в база за следдипломно обучение; 3. специализация за лица, които работят в лечебно или здравно заведение, което не е определено за база за следдипломно обучение; 4.специализация за лица, които не работят в лечебно или здравно заведение.

(2) Специалност могат да придобиват правоспособни специалисти с висше образование по медицина, стоматология, фармация, здравни грижи и завършили медицински колеж.

(3) Специалност могат да придобиват и специалисти с висше образование при условие, че работят в системата на здравеопазването, има утвърдена съответна специалност от номенклатурата по чл. 3 и обучението се провежда от институциите по чл. 5. " § 7. В чл. 11 се правят следните изменения и допълнения: 1. В ал. 1 думата „начините" се заменя с „формите", а в края на второто изречение се добавя текстът „въз основа на учебни програми, утвърдени от министъра на здравеопазването."

2. Алинеи 2 и 3 се изменят така: „(2) Учебните програми по ал. 1 за военномедицинските специалности се съгласуват с министъра на отбраната.

(3) В учебните програми се включва: 1. задължителното теоретично и практическо обучение и тяхната продължителност в зависимост от формите за придобиване на специалност по чл. 10, която е не по-малка от срока, определен в прилижение № 1; 2. разпределението по области или модули от медицинската наука и практика и тяхната продължителност."

3. Създава се ал. 4: „(4) Теоретичното обучение може да се провежда и дистанционно, ако това е предвидено в учебната програма." § 8. В чл. 12 се правят следните изменения: 1. Алинеи 1, 2 и 3 се отменят.

2. В ал. 5 в края на първото изречение се поставя запетая и се добавя текстът „като останалата част от програмата изпълняват на работното си място." § 9. Член 14 се изменя така: „Чл. 14. (1) Специализацията по обща медицина се провежда в срок три години, от които една година (53 седмици) теоретично обучение по модулите на учебната програма, три месеца практическо обучение в амбулатории за първична медицинска помощ, определени за бази за практическо обучение по обща медицина, и една година и девет месеца работа в амбулатория за първична медицинска помощ.

(2) Лекари без специалност, които имат регистрирана амбулатория за първична медицинска помощ, придобиват специалност обща медицина по реда на ал. 1, като работата може се провежда в същата амбулатория.

(3) Лекари без специалност, които нямат регистрирана амбулатория за първична медицинска помощ, придобиват специалност обща медицина по реда на ал. 1, като работата може да се провежда във всяка амбулатория за първична медицинска помощ.

(4) Лекари, които имат придобита специалност по вътрешни или детски болести и регистрирана амбулатория за първична медицинска помощ, придобиват специалност обща медицина след теоретично обучение по модулите на учебната програма без този, по който имат призната специалност.

(5) Лекари, които имат придобита специалност, различна от тази по ал. 4, и регистрирана амбулатория за първична медицинска помощ, придобиват специалност обща медицина след теоретично обучение по модулите на учебната програма без този, по който имат призната специалност, и след практическо обучение по ал. 1. " § 10. В чл. 15 се правят следните изменения и допълнения: 1. Досегашният текст става ал. 1 и в него думите „и по военномедицинските специалности" се заменят с „по военномедицинските специалности (за военните лекари) и по обща медицина (за лекарите, работещи в поделенията)."

2. Създава се ал. 2: „(2) Специалистите по ал. 1 могат да специализират по военномедицинските специалности без откъсване от работа, с изключение на времето за участие в основен курс и колоквиуми." § 11. В чл. 16 се правят следните изменения: 1. В ал. 1 думите „в служби по трудова медицина" се заменят с „по трудова медицина в хигиенно-епидемиологичните инспекции".

2. Алинея 2 се изменя така: „(2) Лекари, работещи в службите по трудова медицина, имат право на обучение, финансирано от държавата, само по специалността трудова медицина."

3. В ал. 3 думите „обща медицина или" се заменят с „и", а след думите „ЦСМП" се добавя „и техните заместници".

4. В ал. 4 текстът „ако работят по специалността, която са придобили като магистър или бакалавър" се заменя с „по специалността, по която работят". § 12. В чл. 18 се правят следните изменения и допълнения: 1. Досегашният текст става ал. 1 и в него думите „по реда на раздел III" се заменят със „за специализация".

2. Създават се ал. 2, 3 и 4: „(2) Хабилитирани лица, асистенти и научни сътрудници, с които е сключен договор за управител или директор на лечебно или здравно заведение, могат да бъдат зачислени за специализация по социална медицина и здравен мениджмънт или икономика на здравеопазването без явяване на конкурс.

(3) Хабилитираните лица и асистентите по стоматологични специалности могат да специализират обща стоматология без явяване на конкурс.

(4) Асистентите по лицево-челюстна хирургия и орална хирургия могат да специализират лицево-челюстна хирургия и орална хирургия в акредитирани по чл. 90, ал. 1, т. 3 ЗЛЗ университетски болници, които имат сключен договор със съответното ВМУ. В тези случаи асистентите могат да имат трудов договор само с ВМУ. Специализацията се провежда за срок не повече от 4 години за лекари и 3 години за стоматолози, като се зачита стажът им като асистенти. В университетските болници се обучават само за период, необходим за усвояване на съответните оперативни методики." § 13. В чл. 20 се правят следните изменения и допълнения: 1. В ал. 1 след думите „нуждите на" се добавя „институциите по чл. 5", а след думата „съответните" се добавя „ръководители и".

2. Алинеи 2, 3 и 4 се изменят така: „(2) Районните колегии на Българския лекарски съюз (БЛС) и на Съюза на стоматолозите в България (ССБ) ежегодно до 1 март предоставят информация на районните центрове по здравеопазване за потребностите по ал. 1.

(3) Ръководителите на лечебни и здравни заведения, определени като бази за следдипломно обучение, ежегодно до 31 януари правят предложение до директора на районните центрове по здравеопазване за броя на местата за специализация през следващата календарна година за формите по чл. 10, както и начините за финансиране.

(4) Въз основа на предложенията по ал. 3 районните центрове по здравеопазване, както и институциите по чл. 5 ежегодно до 31 март представят в МЗ предложенията за места по бази и специалности за областта и съответната институция. В предложенията се посочват и формите по чл. 10, както и начините за финансиране."

3. Създава се ал. 5: „(5) Въз основа на предложенията по ал. 4 министърът на здравеопазването утвърждава броя на местата за обучение, финансирано от държавата, и за обучение срещу заплащане за съответната календарна година. Броят на местата за обучение, финансирано от държавата, се съгласува с министъра на образованието и науката и министъра на финансите." § 14. В чл. 21, ал. 2 текстът „лично или чрез районните центрове по здравеопазване" се заличава, а в т.1 след думата „свидетелството" се добавя „(дипломата)". § 15. В чл. 22, ал. 2 думите „копие от конспекта за съответния изпит" се заменят с „конспект и/или примерни тестове за съответния изпит, както и списък с литература." § 16. В чл. 23 се правят следните изменения и допълнения: 1. Създава се нова ал. 2: „(2) Председатели на изпитните комисии са хабилитирани лица по съответната специалност, а като членове се включват преподаватели и от базите за следдипломно обучение, обявили места за специализация."

2. Досегашната ал. 2 става ал. 3.

§ 17. В чл. 24 се правят следните изменения: 1. В ал. 2 думите „на комисията" се заменят с „по ал. 1".

2. В ал. 3 думите „еднакъв бал" се заменят с „еднакви оценки".

3. В ал. 5 след думите „Възражения по" се добавя „процедурата за". § 18. В чл. 25 се правят следните изменения и допълнения: 1. Алинея 1 се изменя така: „(1) При спечелен конкурс за клинична ор-динатура се сключва трудов договор между лицето, спечелило конкурса, и ректора на съответното ВМУ, началника на ВМА или ръководителя на базата за следдипломно обучение, в който се посочват мястото и продължителността за провеждане на клиничната ордина-тура, съобразно сроковете и програмата за специализация."

2. В ал. 2 думите „ръководителя на лечебното" се заменят с „ръководител на лечебно", а в края на изречението се поставя запетая и се добавя „в случаите, когато тези места са в щатното разписание на ВМУ или ВМА." § 19. В чл. 26 ал. 1 се изменя така: „(1) Ръководителят на специализанта: 1. изработва индивидуален учебен план за специализацията в срок до един месец от зачисляването, който се утвърждава от ръководителя на базата за следдипломно обучение и се изпраща във ВМУ, ВМА или МК, където е зачислен специализантът; 2. участва в провеждането на колоквиумите; 3. контролира и съдейства за изпълнението на изискваните по програмата практически дейности (изследвания, операции, манипулации и др.); 4. изготвя атестат за практическата дейност, реализирана по време на обучението и изпълнението на индивидуалния учебен план." § 20. В чл. 27, ал. 1 т.3 се изменя така: „3. при влязла в сила присъда." § 21. В чл. 28, ал. 1 се правят следните изменения и допълнения: 1. В т.1 в края се добавят думите „за предвидените в Кодекса на труда срокове".

2. В т.3 в края се добавят думите „за период не по-дълъг от продължителността й."

3. Създават се т.4 и 5: „4. при налагане на наказание по чл. 38, т. 3 ЗСОЛС; 5. провеждане на специализация или част от нея в чужбина със съгласие на ръководителя на специализанта." § 22. В чл. 29 текстът „което се удостоверява от ръководителя на специализанта" се заличава. § 23. В чл. 30 числото „10" се заменя с „15", а числото „20" се заменя с „25". § 24. Член 31 се изменя така: „Чл. 31. (1) Съставът на всяка изпитна комисия по чл. 30 включва председател и не по-малко от двама членове, които са хабилитирани лица или доктори на медицинските науки, като броят им се определя в зависимост от специалността.

(2) Председателят на всяка изпитна комисия по чл. 30 осигурява равномерното участие на всеки от членовете за съответните сесии, като изготвя разпределение по дати и ги включва на ротационен принцип. Разпределението се изпраща на членовете на комисиите не по-късно от 14 дни преди първата изпитна дата, като се посочват мястото, датата и часът на провеждане на всеки изпит. Копие от разпределението се изпраща в същите срокове до МЗ, ВМУ, ВМА и МК." § 25. В чл. 32, ал. 2 след думата „ординатура" се поставя запетая и се добавя „специализиралите срещу заплащане". § 26. В чл. 33, ал. 3 се правят следните изменения и допълнения: 1. В т.5 думата „доклад" се заменя с „атестат".

2. Създават се т.6, 7 и 8: „6. копия от заповедите за командировка в случаите, когато обучението се провежда в друго населено място; 7. документи, удостоверяващи уведомяването на районната здравноосигурителна каса и районния център по здравеопазване от специализиращия по обща медицина за периода на практическото обучение, в случаите по чл. 13, ал. 5 и 6 ЗЛЗ; 8. копие на документи за внесените суми за обучение в случаите, когато обучението е срещу заплащане." § 27. Член 34 се изменя така: „Чл. 34. Държавният изпит за специалност се провежда чрез полагане на теоретичен и практически изпит в два последователни дни. Теоретичният изпит може да се проведе и чрез полагане на тест. Комисията допуска до практически изпит само лицата, които са издържали теоретичния изпит." § 28. В чл. 35 се правят следните изменения и допълнения: 1. Досегашният текст става ал. 1.

2. Създават се ал. 2 и 3: „(2) На неиздържалите изпита за специалност комисията отразява в изпитния протокол мотивите за неуспешния резултат и препоръки.

(3) При получаване на резултат „неиздър-жал изпита за специалност" за втори път в мотивите по ал. 2 комисията отбелязва и разделите от специалността, по които специализантът се е представил незадоволително, и определя срок за провеждане на допълнително обучение преди следващото явяване." § 29. В чл. 38, ал. 1 в края на изречението се поставя запетая и се добавят думите „при спазване изискванията на чл. 35, ал. 3. " § 30. Член 39 се изменя така: „Чл. 39. (1) Медицински специалисти, които са специализирали в чужбина и имат право да упражняват медицинска професия, подават в МЗ следните документи за признаване на проведеното обучение: 1. молба за признаване на проведен етап на специализация или придобита специалност; 2. диплома за завършено висше образование, като за лицата, завършили в чужбина, е легализирана по съответния ред; 3.документ за проведен етап на специализация (академична справка) и/или документ за придобита специалност и програмата, по която е извършено обучението, заверени в съответното българско посолство и в превод на български език от заклет преводач.

(2) Документите по ал. 1 се изпращат на председателя на съответната изпитна комисия по чл. 30 за становище относно съответствието на проведеното обучение с учебната програмата за придобиване на специалността в Република България.

(3) При положително становище по ал. 2 съответното ВМУ и ВМА издава свидетелство за призната специалност, считано от датата на подаване на молбата.

(4) При установяване на съществени несъответствия в срока или съдържанието на програмите комисията определя реда и условията за допускане до държавен изпит.

(5) На лицата по ал. 4, които са изпълнили условията и са положили успешно държавния изпит за специалност, се издава свидетелство за призната специалност по чл. 36 от съответното ВМУ и ВМА.

(6) Държавен изпит за признаване на специалност не се полага от специалисти с висше образование, специализирали в страни, с които Република България има сключени международни договори, по силата на които се признава специалност в системата на здравеопазването.

(7) Лицата по ал. 6 се вписват в регистъра към МЗ, за което получават удостоверение." § 31. Член 40 се изменя така: „Чл. 40. (1) Българският лекарски съюз и Съюзът на стоматолозите в България организират, координират, провеждат и регистрират продължителната квалификация на лекарите и стоматолозите при условия и по ред, определени в договори с ВМУ и ВМА.

(2) Висшият медицински университет, ВМА, МК и Българският червен кръст провеждат продължителната квалификация на специалистите с висше образование в системата на здравеопазването при условия и по ред, определени в договори с базите за следдипломно обучение.

(3) Съюзът на научните медицински дружества в България, Съюзът на учените в България и медицинските асоциации по специалности могат да участват в провеждането на продължителната квалификация на лекари и стоматолози при условия и по ред, определени в договори с БЛС и СББ.

(4) Контролът на дейностите по предходните алинеи се осъществява по ред, определен от министъра на здравеопазването." § 32. В чл. 41 ал. 2 се изменя така: „(2) Лицата по чл. 40 ежегодно до 31 януари изготвят програми на курсовете за обучение, които ще провеждат, а до 15 май—план-разписание за курсовете за следващата календарна година. Всяко план-разписание се изпраща до районните центрове по здравеопазване, МЗ, ВМУ, ВМА, БЛС, ССБ, МО, МВР, МТС и Министерството на правосъдието (МП), като в него се посочват условията за включване и организаторът на всеки курс." § 33. В чл. 43 ал. 2 се изменя така: „(2) Лицата по чл. 40 ежегодно изготвят програми за индивидуално обучение, които ще провеждат, както и план-разписание на местата за индивидуално обучение за следващата календарна година. Всяко план-разписание се изпраща до районните центрове по здравеопазване, МЗ, ВМУ, ВМА, БЛС, ССБ, МО, МВР, МТС и

МП, като в него се посочват условията за включване и организаторът на обучението." § 34. В чл. 44 се правят следните изменения: 1. Алинеи 1 и 2 се изменят така: „(1) Завършилите различни форми на продължителна квалификация получават удостоверение или свидетелство, издадено от ръководителя на съответната институция по чл. 5.

(2) Завършилите успешно програма за професионална квалификация получават свидетелство за придобита правоспособност, издадено от ръководителя на съответната институция по чл. 5.

2. Алинея 4 се изменя така: „(4) Преминалите различни форми на продължителна квалификация получават за всяка от тях кредитна оценка в съответствие със системата за оценяване на формите на продължителна квалификация, утвърдена от министъра на здравеопазването. Кредитната оценка се вписва в удостоверението по ал. 1 и свидетелствата по ал. 2. " § 35. В чл. 45, ал. 2 думите „2 и 4" се заменят с „2, 3, 4 и 5". § 36. Член 48 се изменя така: „Чл. 48. (1) Министърът на здравеопазването представя заявка за броя на местата по чл. 20, ал. 5, финансирани от държавата, пред Министерството на образованието и науката, като средствата от държавния бюджет се планират в рамките на разходните тавани за съответната година.

(2) Средствата по ал. 1 се утвърждават от министъра на финансите по бюджетите на съответните първостепенни разпоредители с бюджетни кредити, които ги разпределят по бюджетите на ВМУ, ВМА и базите за следдипломно обучение, след представяне на заповедите за зачисляване по чл. 25.

(3) Ръководителите на бази за следдипломно обучение определят размера на цената за обучение срещу заплащане по съответните специалности." § 37. Член 49 се изменя така: „Чл. 49. (1) Различните форми на продължителна квалификация могат да се провеждат и срещу заплащане, като редът и условията се определят с договор между организатора и провеждащия обучението.

(2) Заплащането се извършва от лицето, което желае да се обучава, или неговия работодател съгласно условията на договора по ал. 1.

(3) Размерът на сумите за формите на продължителна квалификация се определя от провеждащия обучението." § 38. В чл. 50, ал. 3 цифрата „5" се заменя с „6". § 39. В чл. 51 ал. 2 се изменя така: „(2) Сумите по чл. 48, ал. 3, чл. 49 и 50 се внасят във ВМУ, ВМА или в база за следдипломно обучение или на организатора на продължителна квалификация, провеждащи съответната форма на обучение." § 40. В § 1, т.2 от допълнителната разпоредба след думите „следдипломно обучение" се добявя „одобрени от министъра на здравеопазването". § 41. Параграф 4 от преходните и заключителните разпоредби се отменя. § 42. В § 5 от преходните и заключителните разпоредби се правят следните изменения и допълнения: 1. В ал. 1 след думата „професор" се добавя „или „старши научен сътрудник I степен", а след думата „доцент" се добавя „или „старши научен сътрудник II степен".

2. В ал. 2 се правят следните изменения: а) точка 3 се изменя така: „3. документ за съответната научна степен и/или научно звание;"; б) създават се т.4 и 5: „4. автореферат на дисертационния труд; 5. списък на научните трудове, учебници, научни публикации, които са по специалността, която иска да им се признае." § 43. Приложение № 1 към чл. 3 се изменя така: Виж приложенията в PDF-а на броя

Преходни и заключителни разпоредби § 44. Българският лекарски съюз и ССБ съвместно с ВМУ, ВМА и експерти от МЗ до шест месеца от влизане в сила на тази наредба разработват и предлагат за утвърждаване от министъра на здравеопазването след обсъждане от Висшия медицински съвет система/и за оценяване на формите на продължителна квалификация на лекарите и стоматолозите. § 45. Лицата, които са зачислени за специализация по стоматологични специалности до влизане в сила на наредбата, довършват обучението си по адаптирани учебни програми, разработени и утвърдени по реда на чл. 11, ал.1. § 46. Лицата, които са зачислени за специализация по реда на Наредба № 47 от 1995 г. за следдипломно обучение на специалистите с висше образование в системата на здравеопазването, имат право да се явят три пъти на държавен изпит за придобиване на специалност. § 47. Лицата, придобили до влизане в сила на наредбата специалност, която не е включена в номенклатурата на специалностите по чл. 3, се ползват с правата на специалист по специалност, посочена в приложение № 3. § 48. Предложенията по чл. 20 за 2004 г. се правят в срок до два месеца от влизане в сила на наредбата. § 49. Наредбата е съгласувана с министъра на образованието и науката и с министъра на финансите.

Министър: Сл. Богоев