Постановление № 103 от 2 юни 2005 г. за изменение и допълнение на нормативни актове на Министерския съвет

ПОСТАНОВЛЕНИЕ № 103 ОТ 2 ЮНИ 2005 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В чл. 20, ал. 3 от Постановление № 33 на Министерския съвет от 2002 г. за координация и мониторинг на подготовката на Република България за присъединяване към Европейския съюз (обн., ДВ, бр. 19 от 2002 г.; изм. и доп., бр. 85 и 86 от 2002 г., бр. 68 и 75 от 2003 г., бр. 13 и 56 от 2004 г. и бр. 29 от 2005 г.) се създава изречение второ: “По преценка на органа по назначаването, а за второстепенните разпоредители с бюджетни кредити - съгласувано със съответния първостепенен разпоредител с бюджетни кредити, средствата за награди по ал. 1 или част от тях могат да бъдат разходвани и за обучение на лицата по ал. 2. ” § 2. В Постановление № 11 на Министерския съвет от 2005 г. за изпълнението на държавния бюджет на Република България за 2005 г. (ДВ, бр. 10 от 2005 г.) се правят следните изменения и допълнения: 1. В чл. 78 след думите “средства за награди” се добавя “и/или обучение”.

2. В наименованието на приложение № 4 към чл. 78 думите “стимулиране под формата на” се заменят с “обучение и/или”.

Заключителна разпоредба § 3. Постановлението влиза в сила от деня на обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров