Административен съд - Велико ТърновоВелико Търновоброй: 41, от дата 21.5.2019 г.Неофициален раздел / СЪДИЛИЩАстр.73адм. дело № 286/2019 г.

Административният съд – Велико Търново, на основание чл. 181, ал. 1 от Административнопроцесуалния кодекс съобщава, че е постъпил протест на зам. окръжен прокурор в Окръжната прокуратура – Велико Търново, с искане да се отмени като незаконосъобразна Наредбата за изграждане и опазване на зелената система на територията на община Полски Тръмбеш, приета с Решение № 298 от 11.12.2008 г. на Общинския съвет – гр. Полски Тръмбеш, поради съществено нарушение на процесуалните правила, алтернативно отмяната на чл. 17, ал. 1 в частта относно: „…заемат 20 % от имотите с площ до 1000 кв. м и 10 % от имотите с площ над 1000 кв. м“, както и разпоредбата на чл. 51, ал. 3 в частта относно: „…или упълномощено от него лице“ и разпоредбите на чл. 52, ал. 2, т. 2 и 3, поради противоречие с материално-правни разпоредби от по-висок ранг, за което е образувано адм. д. № 286/2019 г. по описа на Административния съд – Велико Търново. Съдебното заседание е насрочено за 5.07.2019 г. от 9,30 ч.