Административният съд – Варна, ХІ състав, на основание чл. 188 във връзка чл. 181, ал. 1 АПК съобщава, че е постъпил протест от Росица Тонева – прокурор при Окръжна прокуратура – Варна, срещу разпоредбите на чл. 8, ал. 3, чл. 29, ал. 1 и 2 (в санкционните им части), чл. 30, ал. 1 и 2 (в санкционните им части), чл. 31, ал. 1 и 2 (в санкционните им части) от Наредба № 17 за управление на общинските пътища на територията на община Провадия, приета на заседание на Общинския съвет – гр. Провадия, с Решение № 36-478 по протокол № 36 от 28.04.2010 г. По протеста е образувано адм. дело № 1618/2017 г. по описа на Административния съд – Варна, XІ състав, насрочено за разглеждане в открито съдебно заседание на 28.09.2017 г. от 14,30 ч. Съгласно чл. 182, ал. 2 АПК всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.