Решение № 52 от 5 февруари 2008 г. за изменение и допълнение на Решениe № 122 на Министерския съвет от 2007 г. за приемане на Списък на защитените зони за опазване на дивите птици и на Списък на защитените зони за опазване на природните местообитания и на дивата флора и фауна, на Решение № 661 на Министерския съвет от 2007 г. за приемане на Списък на защитените зони за опазване на природните местообитания и на дивата флора и фауна и на Решение № 802 на Министерския съвет от 2007 г. за приемане на Списък на защитените зони за опазване на дивите птици и на Списък на защитените зони за опазване на природните местообитания и на дивата флора и фауна

РЕШЕНИЕ № 52 OT 5 ФЕВРУАРИ 2008 Г.за изменение и допълнение на Решениe № 122 на Министерския съвет от 2007 г. за приемане на Списък на защитените зони за опазване на дивите птици и на Списък на защитените зони за опазване на природните местообитания и на дивата флора и фауна (ДВ, бр. 1 от 2007 г.), на Решение № 661 на Министерския съвет от 2007 г. за приемане на Списък на защитените зони за опазване на природните местообитания и на дивата флора и фауна (ДВ, бр. 85 от 2007 г.) и на Решение № 802 на Министерския съвет от 2007 г. за приемане на Списък на защитените зони за опазване на дивите птици и на Списък на защитените зони за опазване на природните местообитания и на дивата флора и фауна (ДВ, бр. 107 от 2007 г.)

На основание чл. 114 от Конституцията на Република България, чл. 10, ал. 4 от Закона за биологичното разнообразие и чл. 60, ал. 1 от Административнопроцесуалния кодекс

МИНИСТЕРСКИЯТ СЪВЕТ

РЕШИ: 1. В Решение № 122 на Министерския съвет от 2007 г. за приемане на Списък на защитените зони за опазване на дивите птици и на Списък на защитените зони за опазване на природните местообитания и на дивата флора и фауна (ДВ, бр. 21 от 2007 г.) се правят следните изменения: а) точка 4 се отменя; б) в т. 5 думите “на актуалните граници и площи на имотите в тях” се заменят с “на опис на имотите с техните площи и координатен регистър на границите на защитените зони”, а думите “като в границите на защитените зони се включват цели имоти” се заменят с “като в границите на защитените зони се включват цели имоти с изключение на водни обекти, пътища и имоти от държавния горски фонд и държавния поземлен фонд”; в) в т. 6 думите “чл. 4 от Директива 92/43/ЕЕС за местообитанията” се заменят с “разпоредбите на Закона за биологичното разнообразие”.

2. В Решение № 661 на Министерския съвет от 2007 г. за приемане на Списък на защитените зони за опазване на природните местообитания и на дивата флора и фауна (ДВ, бр. 85 от 2007 г.) се правят следните изменения: а) точка 3 се отменя; б) в т. 4 думите “като в границите на защитените зони се включват цели имоти” се заменят с “като в границите на защитените зони се включват цели имоти с изключение на водни обекти, пътища и имоти от държавния горски фонд и държавния поземлен фонд”; в) в т. 5 думите “чл. 4 от Директива 92/43/ЕИО на Съвета за опазване на естествените местообитания и на дивата флора и фауна” се заменят с “разпоредбите на Закона за биологичното разнообразие”.

3. В Решение № 802 на Министерския съвет от 2007 г. за приемане на Списък на защитените зони за опазване на дивите птици и на Списък на защитените зони за опазване на природните местообитания и на дивата флора и фауна (ДВ, бр. 107 от 2007 г.) се правят следните изменения: а) точка 5 се отменя; б) в т. 6 думите “като в границите на защитените зони се включват цели имоти” се заменят с “като в границите на защитените зони се включват цели имоти с изключение на водни обекти, пътища и имоти от държавния горски фонд и държавния поземлен фонд”.

Министър-председател: Сергей Станишев

Главен секретар на Министерския съвет: Севдалин Мавров