Постановление № 129 от 6 юни 2013 г. за допълнение на Постановление № 258 на Министерския съвет от 2007 г. за приемане на детайлни правила за допустимост на разходите по Оперативна програма „Транспорт“, съфинансирана от Кохезионния фонд и Европейския фонд за регионално развитие, за финансовата рамка 2007 – 2013 г.

ПОСТАНОВЛЕНИЕ № 129 ОТ 6 ЮНИ 2013 Г. за допълнение на Постановление № 258 на Министерския съвет от 2007 г. за приемане на детайлни правила за допустимост на разходите по Оперативна програма „Транспорт“, съфинансирана от Кохезионния фонд и Европейския фонд за регионално развитие, за финансовата рамка 2007 – 2013 г. (обн., ДВ, бр. 89 от 2007 г.; изм. и доп., бр. 8 от 2010 г., бр. 37 и 92 от 2011 г. и бр. 14 от 2012 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2, ал. 2 се създава изречение второ: „Допустими са и разходите, свързани с изпълнението на Договор EuropeAid/114597/D/SV/BG с предмет: „Реконструкция и електрификация на железопътната линия Пловдив – Свиленград по коридори IV и IX. Техническа помощ на Звеното за управление и изпълнение на проекти при НКЖИ за комплексното управление на проекта“, сключен на 22 август 2005 г., Договор EuropeAid/124429/D/WKS/BG с предмет: „Реконструкция и електрификация на железопътната линия Пловдив – Свиленград по коридори IV и IX. Проектиране и строителство за изграждане на системите за сигнализация, телекомуникация и СКАДА за цялата жп линия“, сключен на 5 септември 2007 г., и Договор EuropeAid/117011/D/SV/BG с предмет: „Реконструкция и електрификация на железопътната линия Пловдив – Свиленград по коридори IV и IX. Техническа помощ за супервизия на строителството“, сключен на 25 април 2006 г., възложени в съответствие с националното законодателство по реда на Практическото ръководство за договорни процедури при външни дейности на Европейската комисия (PRAG).“ § 2. Създава се преходна разпоредба с § 1а: „Преходна разпоредба § 1а. Дейностите, възложени с договорите по чл. 2, ал. 2, изречение второ в съответствие с Практическото ръководство за договорни процедури при външни дейности на Европейската комисия (PRAG), продължават да се изпълняват при условията и по реда, по които са възложени.“

Министър-председател: Пламен Орешарски

За главен секретар на Министерския съвет: Нина Ставрева