Решение за създаване на Временна анкетна комисия за разследване измамите с ДДС

РЕШЕНИЕ за създаване на Временна анкетна комисия за разследване измамите с ДДС

Народното събрание на основание чл. 86, ал. 1 от Конституцията на Република България и чл. 31 от Правилника за организацията и дейността на Народното събрание РЕШИ: 1. Създава Временна анкетна комисия, която да проучи данните за измамите с ДДС, извършени от фирми. Комисията да предложи на Народното събрание доклад и решение, както и законодателни инициативи, които да ограничат възможностите за измами с ДДС.

2. Комисията да извърши необходимите действия в срок два месеца.

3. Комисията се състои от 15 народни представители - по двама от всяка парламентарна група и един независим народен представител.

4. Избира председател, трима заместник-председатели и членове на Временната анкетна комисия, както следва: Председател: Борислав Любенов Великов.

Заместник-председатели: Никола Джипов Николов, Величко Стойчев Клингов, Рамадан Байрам Аталай.

Членове: Стефан Николаев Мазнев, Благой Николаев Димитров, Иван Георгиев Иванов, Алиосман Ибраимов Имамов, Ралица Ненчева Агайн, Минчо Викторов Спасов, Георги Георгиев Пирински, Йордан Стоянов Димов, Мима Петрова Ненкова-Запрянова, Георги Костов Станилов, Димитър Иванов Стефанов.

Решението е прието от ХХХIХ Народно събрание на 10 ноември 2004 г. и е подпечатано с официалния печат на Народното събрание.

Председател на Народното събрание: Огнян Герджиков