Наредба за изменение и допълнение на Наредба № 37 от 2008 г. за ползването на язовирите – държавна собственост, в рибностопанско отношение и правилата за извършване на стопански, любителски риболов и аквакултури в обектите – държавна собственост по чл. 3, ал. 1 от Закона за рибарството и аквакултурите

МИНИСТЕРСТВО НА ОКОЛНАТА СРЕДА И ВОДИТЕ

МИНИСТЕРСТВО НА ЗЕМЕДЕЛИЕТО И ХРАНИТЕ

Наредба за изменение и допълнение на Наредба № 37 от 2008 г. за ползването на язовирите – държавна собственост, в рибностопанско отношение и правилата за извършване на стопански, любителски риболов и аквакултури в обектите – държавна собственост по чл. 3, ал. 1 от Закона за рибарството и аквакултурите (обн., ДВ, бр. 100 от 2008 г.; изм. и доп., бр. 18 от 2011 г. и бр. 16 от 2013 г.) § 1. В чл. 1 се правят следните изменения и допълнения: 1. Точка 2 се изменя така: „2. редът и условията за определяне на зони за аквакултури в язовири – държавна собственост, определени само за любителски риболов;“.

2. Създава се нова т. 4: „4. редът и образецът за съставяне на протокол за зарибяване.“ § 2. Наименованието на глава втора се изменя така: „Определяне на зоните и условията за ползване на язовирите – държавна собственост, в рибностопанско отношение“. § 3. В чл. 2, ал. 5 след думата „аквакултури“ тирето и думите „дейности, свързани с развъждането и отглеждането на риби и други водни организми, както и получената по съответните технологии продукция от тях“ се заличават. § 4. В чл. 3 се правят следните изменения: 1. Алинея 1 се изменя така: „(1) Технологичните зони за експлоатация на водностопанските системи се определят в съответствие с изискванията на наредбата по чл. 141, ал. 2 ЗВ.“

2. В ал. 2, изречение първо думите „върху картов материал“ се заменят със „с географски координати“, а в изречение второ думите „както и извършване на риболов от брега“ се заличават.

3. Алинея 3 се отменя. § 5. В чл. 4, ал. 5 след думата „ръководителя“ се добавя „или определен служител“. § 6. В чл. 5 се правят следните изменения и допълнения: 1. В ал. 4 думите „върху картов материал съгласно изискванията по чл. 3, ал. 3“ се заменят със „с географски координати“.

2. В ал. 6 думите „чл. 60, ал. 4, т. 1, буква „б“ ЗВ“ се заменят с „чл. 60, ал. 4, т. 5, буква „б“ ЗВ“ и се създава изречение второ: „Съгласувателното становище се изпраща на собственика на хидротехническото съоръжение в 14-дневен срок от издаването му.“ § 7. В чл. 7 се правят следните изменения: 1. В ал. 2 думите „Инспекторите по рибарство и контрол към териториалните звена на ИАРА маркират с отличителен знак и номер риболовните уреди по ал. 1“ се заменят с „Риболовните уреди по ал. 1 се маркират с отличителен знак и номер“.

2. В ал. 3 думите „в 7-дневен срок от“ се заменят с „незабавно след“.

3. Алинея 4 се изменя така: „(4) Когато отличителният знак бъде повреден или бъде отстранен от риболовния уред, риболовът се преустановява до повторно маркиране на риболовния уред в срок до 5 работни дни.“ § 8. В чл. 14 се правят следните изменения: 1. В ал. 3 думите „400 m“ се заменят с „не по-малко от 300 m“.

2. В ал. 4 думите „права за ползване на обекта“ се заменят с „правото върху зоната на действие на специализирания уред“. § 9. В чл. 16, ал. 1 след думите „изискванията по“ се добавя „чл. 12, ал. 2 и“. § 10. В чл. 17 се правят следните изменения: 1. В ал. 1 думата „издаване“ се заменя с „влизане в сила“.

2. В ал. 4 думите „при спазване изискванията на Наредба № 13 от 2004 г. за условията и реда за осъществяване на техническата експлоатация на язовирните стени и съоръженията към тях“ се заменят с „по начин, по който не се възпрепятства безопасната експлоатация и поддържането на хидротехническите съоръжения“. § 11. В глава трета „Правила за извършване на стопански, любителски риболов и аквакултури“, в раздел ІІІ „Правила за аквакултури“ след чл. 18 се създава чл. 18а: „Чл. 18а. При извършване на зарибяване в язовир, където има регистрация по чл. 25 ЗРА, титулярят уведомява съответното териториално звено на ИАРА не по-късно от 3 дни преди датата на зарибяването.“ § 12. В чл. 24 думите „чл. 30, ал. 2, т. 1 ЗРА“ се заменят с „чл. 30, ал. 3, т. 1 ЗРА“.

Заключителна разпоредба § 13. Наредбата влиза в сила от деня на обнародването й в „Държавен вестник“.

Министър на околната среда и водите: Ивелина Василева

Министър на земеделието и храните: Десислава Танева