Административният съд – Търговище, на основание чл. 188 във връзка с чл. 181, ал. 1 и 2 от Административнопроцесуалния кодекс съобщава, че е постъпил протест от Окръжната прокуратура – Търговище, против чл. 15, ал. 1, т. 4 от Правилника за организацията и дейността на общинския съвет, неговите комисии и взаимодействието му с общинската администрация на Общинския съвет – гр. Антоново. По протеста е образувано адм.д. № 30/2018 г. по описа на Административния съд – Търговище, със страни: Окръжната прокуратура – гр. Търговище, и Общинският съвет – гр. Антоново, представляван от неговия председател. Делото е насрочено за разглеждане в открито съдебно заседание на 20.03.2018 г. от 10,30 ч.