Наредба № 3 от 4 декември 2006 г. за придобиване на квалификация по професия “Продавач-консултант”

МИНИСТЕРСТВО НА ОБРАЗОВАНИЕТО И НАУКАТА

НАРЕДБА № 3 от 4 декември 2006 г. за придобиване на квалификация по професия “Продавач-консултант”

Раздел I

Общи положения Чл. 1. С тази наредба се определя Държавното образователно изискване (ДОИ) за придобиване на квалификация по професия 341020 “Продавач-консултант” от област на образование “Стопанско управление и администрация” и професионално направление 341 “Продажби на едро и дребно” съгласно Списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 341020 “Продавач-консултант” съгласно приложението към тази наредба определя изискванията за придобиване втора степен на професионална квалификация за специалността 3410201 “Продавач-консултант”.

Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработват учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл. 1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Продавач-консултант”.

(2) Държавното образователно изискване за придобиване на квалификация по професия “Продавач-консултант” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл.1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Лицата, които са приети за обучение до учебната 2003/2004 г., включително по специалности и професии от групата професии “в сферата на обслужването” от Списъка на специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 2. Тази наредба се издава на основание чл. 17, т. 3 във връзка с чл. 16, т. 7 от Закона за народната просвета. § 3. Наредбата влиза в сила от деня на обнародването й в “Държавен вестник”.

Министър: Д. Вълчев

Приложениекъм чл. 2

Държавно образователно изискване за придобиване на квалификация по професия “Продавач-консултант”

Професионално направление: 341 Продажби на едро и дребно

Наименование на професията: 341020 Продавач-консултант

1. Входни характеристики

1.1. Степен на професионална квалификация и входящо образователно равнище

В табл. 1 e представена специалността, включена в професията “Продавач-консултант” съгласно Списъкa на професиите за професионално образование и обучение (2005 г.), както и входящото минимално образователно равнище за придобиване на съответната степен на професионална квалификация.

Таблица 1

Специалност Степен на Входящо минимално професионална образователно равнище квалификация за ученици за лица навършили 16 г.

1 2 3 4 5

3410201 Продавач- Втора Завършено основно консултант образование 1.

2. Изисквания към здравословното състояние на кандидатите за обучение

Кандидатът за обучение трябва да бъде физически и психически здрав, което се удостоверява с медицинско свидетелство.

2. Профил на професията 2.

1. Дейности, предмети и средства на труда и професионални компетенции по специалности

Основните характеристики на профила на професията, са представени в табл. 2.

(Забележка на редакцията: виж таблицата в PDF-а на броя) 2.

2. Тенденции в развитието на професионалното направление

Търговията като отрасъл на националното стопанство изисква решаване на различни проблеми, които имат отношение към качеството и културата на обслужване на населението.

Развитието на търговската дейност в съвременните условия, бързото, качественото и комплексното обслужване изискват подготовка на средни изпълнителски кадри с необходимата професионална квалификация. 2.

3. Възможности за професионална реализация

В сферата на търговията съществуват реални възможности за реализация на средните изпълнителски кадри.

Придобилите професионална квалификация по професията “Продавач-консултант” - втора степен на професионална квалификация, могат да постъпват на работа на длъжностите (професиите) от Националната класификация на професиите и длъжностите (НКПД, 2006 г.), включени в единични групи 5220 Продавачи в магазини и демонстратори, 5230 Продавачи на пазари и сергии, професиите от група 911 Улични продавачи и сродни на тях и други, както и допълнени при актуализиране на НКПД. 2.

4. Възможност за повишаване на професионалната квалификация

Възможностите за повишаване на квалификацията по професията “Продавач-консултант” са в центровете за професионално обучение и центровете за обучение към професионалните училища.

3. Цели на обучението

Основна цел на обучението по професията “Продавач-консултант” е усвояването на теоретични знания, практически умения и професионално-личностни качества, необходими за реализацията в областта на търговията. 3.

1. Цели за формиране на ключови компетенции при обучението по общата задължителна професионална подготовка, единна за всички професионални направления

След завършване на обучението по професията обучаваният трябва да: - умее да комуникира с клиентите и колектива; - познава методите на вербално и невербално комуникиране; - познава и използва лични предпазни средства; - знае и прилага правилата за безопасна работа на работното място; - поддържа лична, производствена хигиена и хигиена на работното място; - познава правата и задълженията си като участник в трудовия процес съгласно КТ; разбира договорните отношения между работодател и работник и прилага усвоените икономически и трудовоправни знания при упражняване на професията; - умее да работи в екип и участва при разпределение на задачите между членовете на екипа; - познава нормативните документи и нормативните изисквания в сферата на търговската дейност (ТЗ, Закон за задълженията и договорите, Закон за защита на потребителя, Наредба за работа с касов апарат и др.); - умее да работи с компютърни програми; - умее да води оперативна статистическа и счетоводна отчетност; - умее да осъществява комуникация на чужд език. 3.

2. Цели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка, единна за всички професии от професионално направление “Продажби на едро и дребно”

След завършване на обучението по професията обучаваният трябва да: - познава формите, принципите и методите на търговското обслужване; - има познания по маркетинг и реклама; - познава основните стоковедни характеристики на стоките; - познава основните характеристики на организацията на търговската дейност; - умее да поддържа търговския интериор и екстериор на търговския обект; - познава основните методи за съхраняване на стоките; - осъществява контрол върху качеството на стоките; - умее да оценява годността на стоките; - познава и спазва технологичната последователност при доставката, приемането, съхранението и реализацията на стоките. 3.

3. Цели за формиране на специфични компетенции за изпълнение на дейностите от “Профила на професията” при обучението по специфичната за професията “Продавач-консултант” задължителна професионална подготовка

След завършване на обучението по професията обучаваният трябва да умее да: - проучва пазара; - подбира средствата и методите за насърчаване на продажбите; - провежда търговски демонстрации; - проучва потребителското търсене; - аранжира витрини; - изготвя подходящи опаковки; - прилага нови форми на търговия (колетна, каталожна, интернет търговия, продажба по домовете чрез предварителна заявка, продажби с автомати и др.).

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебни програми, които се разработват на базата на ДОИ за придобиване на квалификация по професията “Продавач-консултант”.

Учебният план се изгражда върху основата на учебна предметна или модулна система. Изучават се учебни предмети или модули, в които се излагат системни научни знания, съобразени с възрастовите и познавателните особености на обучаваните. С учебния план се определя броят часове за изучаването на учебните предмети (модули).

Учебната програма определя целите и задачите на обучението по съответния учебен предмет или модул от учебния план, представя тематично съдържанието на учебния материал, дава най-общи методически указания за организацията и провеждането на обучението.

Съдържанието на обучението по професията “Продавач-консултант” - втора степен на професионална квалификация, е представено в табл. 3.

(Забележка на редакцията: виж таблицата в PDF-а на броя)

5. Система за оценяване и сертифициране

Оценяването на знанията, уменията и професионално-личностните качества на обучаваните в институциите на системата за професионално образование и обучение е в съответствие с изискванията на Наредба № 3 за системата за оценяване. При оценяването се определя степента на постигане на поставените цели и подцели на обучението.

Оценяването се извършва на три нива - входящо, междинно и изходно.

Оценките от проверките се изчисляват по шестобалната система.

Входящото образователно равнище за начално професионално обучение се удостоверява чрез свидетелство за завършено основно образование.

Входящото квалификационно равнище при повишаване на квалификацията се удостоверява със свидетелство за професионална квалификация или удостоверение за професионално обучение. 5.

1. Оценяване на междинно ниво 5.1.1. По теория

Слаб 2 - обучаваният не е осмислил фазите на търговския процес, не умее да дефинира и не познава основни нормативни документи, процеси и закони, не познава стоковедните характеристики.

Среден 3 - обучаваният е усвоил отделни важни елементи от учебното съдържание, но е неуверен и допуска съществени грешки.

Добър 4 - обучаваният е усвоил основното учебно съдържание, разбира и обяснява търговски процеси и операции, владее нормативните документи.

Много добър 5 - обучаваният притежава задълбочени и системни знания от учебното съдържание, прилага ги в познати ситуации, но допуска незначителни грешки.

Отличен 6 - обучаваният притежава задълбочени и системни знания от учебното съдържание, прилага ги в непознати ситуации; прави анализи, оценки и сравнения на процеси, явления и технологии.

5.1.2 По практика

Слаб 2 - обучаваният не може да прилага основните фази на търговския процес, не спазва културата на обслужване.

Среден 3 - обучаваният умее да изпълнява отделните търговски операции в позната ситуация по предварително дадени указания, спазвайки културата на обслужване.

Добър 4 - обучаваният изпълнява практическа задача в позната ситуация по предварително дадени указния с помощта на обучаващия, спазвайки стандартите за обслужване.

Много добър 5 - обучаваният изпълнява самостоятелно практическа задача в позната ситуация по предварително дадени указания, спазвайки културата на обслужване.

Отличен 6 - обучаваният изпълнява самостоятелно практическа задача в непозната ситуация, спазвайки изискванията за висока култура на обслужване. 5.1.

3. Инструменти за оценяване

За целите на оценяването могат да се използват тест, практическо задание, устно изпитване и др., като се разработват в съответствие с научните изисквания за всеки от тях.

Степента на трудност на конкретните задачи, въпроси, задания и др. трябва да е съобразена с равнището на професионалните компетенции, зададено в “Цели на обучението”. 5.

2. Оценяване на изхода от обучението

Държавните изпити за придобиване на втора степен на професионална квалификация са два - по теория на професията и по практика на професията, и се провеждат по национални изпитни програми, утвърдени от министъра на образованието и науката, в съответствие с ДОИ за придобиване на квалификация по професията “Продавач-консултант”. 5.2.

1. Изпит по теория на професията и специалността

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка са представени в табл. 4

(Забележка на редакцията: виж таблицата в PDF-а на броя) 5.2.2. Изпит по практика

Критериите за оценяване са формулирани като обобщение на подцелите от “Цели на обучението”. Критериите и показателите за оценяване, както и тежестта им в общата оценка са представени в табл. 5.

(Забележка на редакцията: виж таблицата в PDF-а на броя)

Постижението на обучавания се оценява по точкова система, като събраният брой точки по теория и по практика се трансформира в цифрова оценка.

6. Изисквания към материалната база

Материалната база трябва да бъде в съответствие с изискванията на действащите нормативни актове на Министерството на образованието и науката, Министерството на труда и социалната политика, Министерството на вътрешните работи, Министерството на здравеопазването, отрасловите министерства и съответните български стандарти.

Обучението по теория се осъществява в учебни кабинети, а по учебна практика - в търговски обекти.

Обучението по практика се осъществява както в собствена, така и в наета база, която отговаря на посочените условия. 6.

1. Учебен кабинет

Компютърен кабинет

Кабинет за изучаване на чужди езици

Теоретичното обучение се провежда в учебен кабинет. 6.

1.1. Основно оборудване и обзавеждане

Обзавеждането на учебния кабинет включва: работно място на преподавателя (работна маса и стол), работно място на всеки ученик (работна маса и стол), учебна дъска, мебели (шкафове за различни цели), гладка свободна стена за окачване на табла, платно за прожектиране, дъска за писане и други средства за обучение и дидактическа техника.

Учебните кабинети трябва да отговарят на необходимите педагогически, дидактико-методически, ергономични, хигиенни и естетически изисквания, като създават предпоставка за успешно усвояване на знанията и уменията. Обзавеждането на учебните кабинети допринася за ефективно провеждане на основните дейности и процеси, свързани с преподавателската и учебната дейност. 6.1.

2. Учебни помагала

За онагледяване на обучението са необходими: табла, схеми, учебни видеофилми, диапозитиви, каталози, модели и реални образци, справочници, фирмени материали, програмни продукти и др. 6.

2. Учебна база за провеждане на търговската практика

Учебната практика се провежда в търговските обекти и основната цел е формирането на практически умения на обучаваните. Планирането, разположението и оборудването на учебната база са съобразени с обучението, със спецификата на учебно-производствения процес и санитарно-хигиенните изисквания. 6.2.

1. Основно оборудване и обзавеждане

Работното място за всеки обучаем трябва да включва: касов апарат, контролни везни, компютър, търговски инвентар - ножици, метър и др. 6.

2.2. Учебни помагала

Учебната база трябва да разполага с необходимите опаковъчни материали за придобиване на умения по аранжиране, с документи, свързани с доставката, реализацията и рекламацията на стоките - фактура, стоково-паричен отчет, гаранционна карта и др.

7. Изисквания към обучаващите

Обучението по задължителна професионална подготовка, специфична за професията “Продавач-консултант”, включваща теоретично и практическо обучение - учебна и производствена практика, се извършва от обучаващи, които трябва да отговарят на следните изисквания: 7. 1. По теория: Обучаващите трябва да притежават образователно-квалификационна степен “бакалавър” или “магистър” и да отговарят на изискванията на Инструкция № 2 за изискванията за заемане на учителска длъжност съобразно придобитото образование, професионална квалификация и правоспособност. 7.

2. По практика: Обучаващите трябва да притежават образователно-квалификационна степен “бакалавър” или “магистър” и да отговарят на изискванията на Инструкция № 2 за изискванията за заемане на учителска длъжност съобразно придобитото образование, професионална квалификация и правоспособност.

8. Процедури за преглед и актуализиране на ДОИ

- апробиране на ДОИ в обучаващи институции; - текущ мониторинг на дейностите, свързани с внедряване на ДОИ; - ежегоден анализ на резултатите и промени при доказана необходимост.