Административният съд – София област, девети състав, на основание чл. 188 във връзка с чл. 181, ал. 1 и 2 от АПК съобщава, че в Административния съд – София област, е образувано адм. дело № 1141/2018 г. по описа на съда по протест на прокурор в Окръжната прокуратура – София, против чл. 5 от Наредбата за търговската дейност и услуги на територията на община Своге, приета с Решение № 283 по протокол № 24 от 27.12.2012 г., изменена с Решение № 39 по протокол № 5 от 11.04.2014 г. на Общинския съвет – гр. Своге. Административно дело № 1141/2018 г. е насрочено за разглеждане в открито съдебно заседание на 16.01.2019 г. от 10 ч.