Решение за закриване на Юридическия факултет в структурата на Техническия университет - Варна

РЕШЕНИЕ за закриване на Юридическия факултет в структурата на Техническия университет - Варна

Народното събрание на основание чл. 86, ал. 1 от Конституцията на Република България и чл. 9, ал. 2, т. 1 от Закона за висшето образование РЕШИ: 1. Закрива Юридическия факултет в структурата на Техническия университет - Варна.

2. Студентите от закрития факултет, които не са се дипломирали, могат да довършат обучението си по същата специалност в друго висше училище при условия и по ред, предвидени в правилниците на съответното висше училище или на основата на сключено споразумение между Техническия университет - Варна, и друго висше училище.

Решението е прието от 40-то Народно събрание на 6 март 2008 г. и е подпечатано с официалния печат на Народното събрание.

За председател на Народното събрание: Любен Корнезов