Административният съд – София-град, съобщава, че е образувано адм.д. № 8464/2009 на Административния съд – София-град, II отделение, 31 състав, насрочено за 13.12.2010 г. от 13,30 ч., по жалба, непрецизно наименувана „заявление“, подадена от Димитър Илиев Фетфаджиев от Ихтиман, против Заповед № 2010 от 2.12.2008 г. на председателя на Държавната агенция по горите. Със заповедта на основание чл. 37а, ал. 2 от Закона за лова и опазване на дивеча по предложение на Ловния съвет е определен размерът на годишната вноска за стопанисване на дивеча за 2009 г., която следва да заплатят лицата, придобили правото на ловуване в ловните сдружения. Вноската е определена в размер 50 лв.