Наредба за изменение и допълнение на Наредба № 2 от 2011 г. за специалните изисквания за участие в одобрените схеми за национални доплащания и за специфично подпомагане

Наредба за изменение и допълнение на Наредба № 2 от 2011 г. за специалните изисквания за участие в одобрените схеми за национални доплащания и за специфично подпомагане (обн., ДВ, бр. 18 от 2011 г.; изм., бр. 36, 39, 51 и 105 от 2011 г., бр. 21 и 64 от 2012 г.) § 1. В чл. 17 се създава ал. 6: „(6) Заявката за подпомагане по ал. 5 се подава в областната дирекция на Държавен фонд „Земеделие“, в която се намира: 1. постоянният адрес на кандидата – физическо лице; 2. адресът на управление на кандидата – юридическо лице или едноличен търговец.“ § 2. Приложение № 1 към чл. 6, ал. 4 се отменя. § 3. Създава се приложение № 5 към чл. 17, ал. 5: „Приложение № 5 към чл. 17, ал. 5

А. Заявка за подпомагане по схемата за подобряване на качеството на плодове и зеленчуци, произвеждани в България, за физически лица

1. Запознат/а съм с определението за нередност съгласно Регламент (ЕО) № 1848/2006 г., както следва: „нередност“ е всяко нарушение на разпоредба на правото на Общността в резултат на действие или бездействие от икономически оператор, което е имало или би имало за резултат нарушаването на общия бюджет на Общностите или на бюджетите, управлявани от тях, или посредством намаляването или загубата на приходи, произтичащи от собствени ресурси, които се събират направо от името на Общностите, или посредством извършването на неоправдан разход.

2. Запознат/а съм с определението за съмнение за измама съгласно Регламент (ЕО) № 1848/2006 г., както следва: „съмнение за измама“ е нередност, която е била предмет на първоначално решение по административен или съдебен ред, което дава основание за завеждане на дела на национално равнище, с цел да се установи наличието на умишлено деяние, по-специално измама, както е по член 1, параграф 1, буква a) от Конвенцията от 26 юли 1995 г. относно защита на финансовите интереси на Европейските общности, създадена на базата на член K. 3 от Договора за Европейски съюз.

3. Запознат/а съм с определението за измама съгласно Конвенцията за защита на финансовите интереси на Европейските общности, както следва: „измама“ е всяко умишлено действие или бездействие, свързано със: - използването или представянето на фалшиви, грешни или непълни изявления или документи, което води до злоупотреба, нередно теглене или неправомерно намаляване на средства от общия бюджет на Европейските общности или от бюджети, управлявани от или от името на Европейските общности; - укриване на информация в нарушение на конкретно задължение, водещо до резултатите, споменати в предходната подточка; - използването на такива средства за цели, различни от тези, за които са отпуснати първоначално; - злоупотреба на правомерно получена облага със същия ефект.

4. Запознат/а съм с възможните начини, по които мога да подам сигнал за съмнение за нередности и измами, а именно: - до компетентните институции в Република България; - до председателя на Съвета за координация в борбата с правонарушенията, засягащи финансовите интереси на Европейския съюз и до ръководителя на дирекция „Координация на борбата с правонарушенията, засягащи финансовите интереси на Европейския съюз“ в Министерството на вътрешните работи; - до Европейската служба за борба с измамите (ОЛАФ) към Европейската комисия.

___________________________________________________________ дата/име/подпис на кандидата

Б. Заявка за подпомагане по схемата за подобряване на качеството на плодове и зеленчуци, произвеждани в България, за юридически лица.

1. Запознат/а съм с определението за нередност съгласно Регламент (ЕО) № 1848/2006 г., както следва: „нередност“ е всяко нарушение на разпоредба на правото на Общността в резултат на действие или бездействие от икономически оператор, което е имало или би имало за резултат нарушаването на общия бюджет на Общностите или на бюджетите, управлявани от тях, или посредством намаляването или загубата на приходи, произтичащи от собствени ресурси, които се събират направо от името на Общностите, или посредством извършването на неоправдан разход.

2. Запознат/а съм с определението за съмнение за измама съгласно Регламент (ЕО) № 1848/2006 г., както следва: „съмнение за измама“ е нередност, която е била предмет на първоначално решение по административен или съдебен ред, което дава основание за завеждане на дела на национално равнище, с цел да се установи наличието на умишлено деяние, по-специално измама, както е по член 1, параграф 1, буква a) от Конвенцията от 26 юли 1995 г. относно защита на финансовите интереси на Европейските общности, създадена на базата на член K. 3 от Договора за Европейски съюз.

3. Запознат/а съм с определението за измама съгласно Конвенцията за защита на финансовите интереси на Европейските общности, както следва: „измама“ е всяко умишлено действие или бездействие, свързано със: - използването или представянето на фалшиви, грешни или непълни изявления или документи, което води до злоупотреба, нередно теглене или неправомерно намаляване на средства от общия бюджет на Европейските общности или от бюджети, управлявани от или от името на Европейските общности; - укриване на информация в нарушение на конкретно задължение, водещо до резултатите, споменати в предходната подточка; - използването на такива средства за цели, различни от тези, за които са отпуснати първоначално; - злоупотреба на правомерно получена облага със същия ефект.

4. Запознат/а съм с възможните начини, по които мога да подам сигнал за съмнение за нередности и измами, а именно: - до компетентните институции в Република България; - до председателя на Съвета за координация в борбата с правонарушенията, засягащи финансовите интереси на Европейския съюз и до ръководителя на дирекция „Координация на борбата с правонарушенията, засягащи финансовите интереси на Европейския съюз“ в Министерството на вътрешните работи; - до Европейската служба за борба с измамите (ОЛАФ) към Европейската комисия.

___________________________________________________________ дата/име/подпис на кандидата

Преходна разпоредба § 4. (1) Заявките за подпомагане по чл. 17, ал. 5 за 2012 г. се подават в срок до 11 януари 2013 г.

(2) Към заявките за подпомагане по ал. 1 се прилагат копия на издадените до 30 ноември 2012 г. от БАБХ сертификати.

За министър: Цветан Димитров