Постановление № 64 от 24 март 2006 г. за изменение и допълнение на Постановление № 129 на Министерския съвет от 2000 г. за определяне на минимални диференцирани размери на паричните средства за физическо възпитание и спорт, които се осигуряват от държавния бюджет и от бюджетите на общините

ПОСТАНОВЛЕНИЕ № 64 ОТ 24 МАРТ 2006 Г. за изменение и допълнение на Постановление № 129 на Министерския съвет от 2000 г. за определяне на минимални диференцирани размери на паричните средства за физическо възпитание и спорт, които се осигуряват от държавния бюджет и от бюджетите на общините (ДВ, бр. 58 от 2000 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения: 1. В т. 1 думите “предучилищните детски заведения” се заменят с “държавните и общинските детски градини”, а цифрата “1” се заменя с “2”.

2. Точки 2 и 3 се изменят така: “2. за учениците в държавните и общинските училища в присъствена форма на обучение - 3 лв. на ученик за бюджетна година; 3. за студентите редовна форма на обучение във висшите училища - 3 лв. на студент за учебна година;”.

3. В т. 4 числото “1,50” се заменя с “3”. § 2. В чл. 2 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Не по-малко от 50 на сто от средствата по ал. 1 се разходват за осъществяване на учебно-тренировъчна и/или спортно-състезателна дейност.”

Заключителна разпоредба § 3. Постановлението влиза в сила от 1 януари 2006 г.

За министър-председател: Емел Етем

Главен секретар на Министерския съвет: Севдалин Мавров