Решение № 550 от 15 юни 2005 г. за изменение и допълнение на Решение № 643 на Министерския съвет от 1999 г. за предоставяне на концесия върху подземни природни богатства - оловно-цинкови и златосъдържащи руди, чрез добив от находище “Чала”, област Хасково

РЕШЕНИЕ № 550 ОТ 15 ЮНИ 2005 Г. за изменение и допълнение на Решение № 643 на Министерския съвет от 1999 г. за предоставяне на концесия върху подземни природни богатства - оловно-цинкови и златосъдържащи руди, чрез добив от находище “Чала”, област Хасково (ДВ, бр. 88 от 1999 г.)

На основание чл. 7, ал. 1 от Закона за концесиите във връзка с чл. 43, ал. 3 от Правилника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г., бр. 48 от 2000 г., бр. 27 от 2002 г., бр. 13 и 101 от 2004 г. и бр. 10 от 2005 г.), и т. 8.8 от Решение № 643 на Министерския съвет от 1999 г.

МИНИСТЕРСКИЯТ СЪВЕТ

РЕШИ: 1. В наименованието и в решението се правят следните изменения и допълнения: а) думите “природни” се заличават; б) думите “оловно-цинкови и” и “оловно-цинковите и” се заличават; в) думите “технически проект” и “техническия проект” се заменят съответно с “цялостен работен проект” и “цялостния работен проект”; г) думите “инженерни проекти” се заменят с “работни проекти”.

2. В т. 5 се правят следните изменения: а) в т. 5.2.8 думите “10 дни” се заменят с “15 дни”; б) точка 5.2.24 се отменя; в) в т. 5.4.1 думите “комплексен план и годишни работни програми” се заменят с “проекти”.

3. В т. 7 се правят следните изменения: а) създава се нова т. 7.2: “7.2. Откриване от страна на концесионера на доверителна банкова сметка, обезпечаваща извършването на дейностите по опазване и възстановяване на околната среда, включително ликвидация и/или консервация на обекта на концесия. Редът за откриване на доверителната банкова сметка, размерът на сумите, които ще се отчисляват ежегодно от концесионера, както и начинът на разходване на натрупаните средства се уреждат в концесионния договор.”; б) досегашните т. 7.2, 7.3 и 7.4 стават съответно т. 7.3, 7.4 и 7.5.

4. Точка 8 се изменя така: “8. Определя концесионно възнаграждение, както следва: 8. 1. Годишно парично концесионно възнаграждение за добив на златосъдържащи руди в размер 0,4 на сто от стойността на метала злато в добитите количества златосъдържащи руди, изчислена от концедента по средноаритметични международни цени на метала злато на Лондонската метална борса за предходния 6-месечен период на календарната година. 8.

2. Годишното парично концесионно възнаграждение се заплаща от концесионера на две вноски два пъти годишно до 15 дни след изтичането на съответното 6-месечие. 8.

3. Минимално годишно парично концесионно възнаграждение за добива на златосъдържащи руди, формирано като сума от: 8.3.1. 0,4 на сто от стойността на метала злато, съдържащ се в действително добитите количества златосъдържащи руди, определена при условията на т. 8.1; 8.3.2. 0,4 на сто от стойността на металите в недобитите количества златосъдържащи руди до 19 200 тона със средно съдържание на злато 7,85 г/тон, определена при условията на т. 8.1.

8. 4. При доказана възможност за извличане и продажба на други метали (освен злато), съдържащи се в добитите златосъдържащи руди, те се заплащат от концесионера, като размерът на концесионното възнаграждение е 0,4 на сто от стойността на металите, изчислена по средноаритметични международни цени на Лондонската метална борса за съответния 6-месечен период. 8.

5. Концесионното възнаграждение по т. 8 се дължи от момента на започване фактическия добив на златосъдържащи руди. 8.

6. Концесионерът не дължи концесионно възнаграждение от датата на прекратяване на фактическия добив на златосъдържащите руди от находище “Чала” до датата на завършване на дейностите по одобрен от компетентни държавни органи проект за окончателна техническа ликвидация и/или рекултивация на концесионния обект.”

5. Упълномощава министъра на икономиката в едномесечен срок от влизането в сила на решението да сключи Допълнително споразумение за изменение и допълнение на Договора за предоставяне на концесия за оловно-цинкови и златосъдържащи руди чрез добив от находище “Чала” от 16 ноември 1999 г., да осъществява контрол по изпълнението на договора, да представлява концедента в правоотношенията, възникнали във връзка с изпълнението му, с изключение на случаите по неговото прекратяване, както и да предявява вземанията на концедента по съдебен ред съвместно с министъра на финансите.

Министър-председател: Симеон Сакскобургготски

Главен секретар на Министерския съвет: Севдалин Мавров